► Pre podne sunčano, pa naoblačenje, do 16 stepeni\nNakon mestimično maglovitog jutra, tokom dana u većem delu Srbije danas će biti pretežno sunčano i toplo, samo na severu i u Negotinskoj krajini biće umereno i potpuno oblačno i hladnije, saopštio je Republički hidrometeorološki zavod.\nDuvaće slab i umeren vetar, u košavskom području povremeno i jak.\nJutarnja temperatura kretaće se od minus jedan do sedam a najviša dnevna od devet do 16 stepeni.\nU Beogradu će danas biti pretežno sunčano i toplo uz umeren, povremeno i jak jugoistočni vetar. Kasnije popodne, uveče i tokom noći biće postepeno naoblačenje. Jutarnja temperatura biće oko sedam stepeni, a najviša dnevna oko 15 stepeni.


ČARI KAPITALIZMA: PSIHIČKI POREMEĆAJI I MASOVNA UBISTVA U SRBIJI | Vestinet.rs\nPOČETNA POGLEDI ČARI KAPITALIZMA: PSIHIČKI POREMEĆAJI I MASOVNA UBISTVA U SRBIJI\n24. februara 2013. 8:02 · Nema komentara\nNedavni brutalni zločini „mirnih komšija“ ukazuju na to da je mentalno stanje nacije sve gore. Stres postao način života. Svake godine popijemo sedam miliona kutija lekova za smirenje.\nDa li smo postali mentalno kontaminirana zemlja? Poslednjih nedelja, Srbiju je potreslo nekoliko zločina u kojima su pojedinci, ljudi koji pre toga nisu imali nikakav kriminalni dosije, brutalno ubili bliske osobe, a zatim izvršili samoubistvo.\nI pored toga što će mnogi reći da nismo dostigli „nivo“ Amerike, u kojoj gotovo svakodnevno neko „iz čista mira“ ubije kolege na poslu ili decu u školi, nema sumnje da je stres kao način života u Srbiji počeo da uzima danak.\nPodatak da više od 300.000 ljudi u našoj zemlji ima neki psihički poremećaj jasno pokazuje da Srbi, usled hronične frustracije i straha kao načina života, sve češće postaju tempirane bombe, koje bi mogle da „eksplodiraju“ u svakom trenutku.\nRezultati međunarodne studije, u kojoj je učestvovalo više od 5.000 ispitanika iz cele Evrope, od toga 640 iz Srbije, pokazuju da u našoj zemlji 24 odsto stanovništva pati od psihičkih poremećaja vezanih za strah, paničan strah ima svaki deseti stanovnik, a posle NATO bombardovanja čak 18 odsto osoba ima simptome posttraumatskog stresnog poremećaja.\nNekada smo se čudili američkim vestima ili filmovima gde čovek posle otkaza maltretira porodicu ili uzme pušku i pobije prolaznike.\n– Nažalost, na putu smo da to sada postane i naša stvarnost – konstatuje psihoterapeut Zoran Milivojević. – Ljudi žive sa strepnjom i tremom pred onim što ih čeka. To je globalni fenomen, koji kod nas još nije došao do punog izražaja, jer smo devedesetih godina očvrsnuli i makar delimično se „vakcinisali“ protiv kapitalističkog stresa.\nPodaci Instituta za javno zdravlje Srbije pokazuju da je broj mentalnih poremećaja porastao od 1999. godine. Pored stresnih poremećaja, konstantno su u porastu depresija, agresija, nasilje i suicid, kao i rekordna upotreba lekova za smirenje.\n– Ne morate ni da budete stručnjak da biste uvideli da mentalno stanje nacije nikada nije bilo gore. Ranije su još postojali optimizam i nada da će se stvari promeniti nabolje, ali sada je apatija potpuno zamenila veru u bolje sutra – objašnjava psiholog Aleksandra Janković.\nAko smo po visini mesečne zarade na samom evropskom dnu, a među vodećim kada su u pitanju oboleli od karcinoma, po broju izbeglica i konzumiranju cigareta i alkohola, nije ni čudo što stručnjaci upozoravaju da je psihičko stanje nacije alarmantno.\n– U zemlji gde je stepen nezaposlenosti prestao da se meri, imate armiju isfrustriranih i bezvoljnih ljudi. Frustracija se akumulira, potiskuje i vremenom stvara jak stepen agresivnosti – kaže Jankovićeva.\nMeđu srednjom generacijom sve više je u porastu nasilje u porodici. To su do juče bili normalni porodični ljudi, koji su postali tehnološki viškovi, bez šanse da se prekvalifikuju. S druge strane, kod mladih je, u odsustvu perspektive i sistema vrednosti, agresivnost postala norma ponašanja.\nPrema zvaničnim podacima Republičkog fonda za zdravstveno osiguranje, prošle godine je izdato 6.932.840 kutija lekova. Lekove za smirenje u Srbiji, o trošku osiguranja, pije više od 1,3 miliona stanovnika. S obzirom na to da postoje razni kanali preko kojih se bez recepta nabavljaju ovi lekovi, stručnjaci pretpostavljaju da je pravi broj korisnika daleko veći.\nSvake godine u Srbiji se ubije nekoliko desetina tinejdžera, a procenjuje se da čak 150 puta više njih ima samoubilačke tendencije.\nPo broju samoubistava, Srbija je iznad evropskog proseka. Po ovom pitanju u poslednjih 20 godina prednjači Vojvodina sa 28 samoubica na 100.000 stanovnika\nSRBI SU MENTALNO ZAPUŠTENI\nPo mišljenju stručnjaka, Srbi su „mentalno zapušteni“ i za pomoć se obraćaju tek kada dođu u najgoru fazu.\nLjude je i dalje sramota da odu kod psihologa, dok se na Zapadu ovo ne razlikuje od odlaska kod zubara.\nTakođe, kada se u Srbiji sazna da neko koristi psihijatrijske usluge, ta osoba se šikanira, često ostaje i bez posla, prijatelja…\nTags:agresija · agresivnost · alarm · alkohol · brutalno · depresija · fenomen · filmovi · frustracija · institut · isti · izbeglica · kapitalisti · karcinom · kolege · korisnik · kriminal · mentalno · nasilje · nezaposlenost · norma · optimizam · osiguranja · poremećaj · poslednji · psihički · psihijatri · rezultati · samoubica · samoubistvo · šanse · sistem · statistika · stručnjaci · stvarnost · upotreba · Vojvodina · zločin


Uspešne novine u potrazi za još uspešnijom formulom - Evropska opservatorija za novinarstvo - EJO\nKada je Džim Vandehaj nedavno sa uredničkog prešao na direktorsko mesto lista i sajta „Politiko”, zavredio je pažnju gotovo svih značajnih medija u SAD, i to iz dva razloga. Prvo, u američkom žurnalizmu je krajnje neuobičajena praksa da novinar napusti redakciju i pređe u menadžment, i drugo – postalo je jasno da već veoma uspešan „Politiko” ima ambiciju da postane još uticajniji među medijima u Americi.\nVandehaj (42) je proglašen za jednu od 100 najuticajnijih ličnosti informacionih doba pa se od njega, sasvim prirodno, očekuje da pronađe formulu za rast. Osim toga, on je već pokazao da ume da napravi popularan medij, i to baš u vreme kada se velike novinske i televizijske kuće bore za opstanak usled velike ekonomske krize.\nOn je pokrenuo nove novine i portal 2007, da bi samo godinu dana posle toga, za vreme predsedničkih izbora, „Politiko” bio jedan od najvažnijih izvora informacija za čitaoce političkih rubrika i vašingtonske insajdere. I tada je uradio nešto što većina priznatih reportera ne bi: napustio je novinarski posao u prestižnom „Vašington postu” da bi od nule stvarao medij posvećen američkoj političkoj sceni.\nNe čudi zato što se „Politiko” posvetio isključivo politici ako se zna da je Vandehaj pre toga 15 godina pratio zbivanja u Vašingtonu, prvo u malim listovima, zatim u „Volstrit džornalu” i konačno kao izveštač iz Kongresa za „Vašington post”. „Politiko” je pokrenuo sa svojim urednikom (političke) rubrike u „Postu” Džonom Herisom koji i posle Vandehajevog odlaska iz redakcije ostaje na uredničkom mestu. Ovaj dvojac je u svoje redove privukao i druga zvučna novinarska imena, pa su zajedno stvorili veoma popularan sajt.\nTo što je „Politiko” postao veoma uticajan, što se štampano izdanje (30.000–40.000 primeraka) distribuira Beloj kući, kongresmenima i ostaloj administraciji u prestonici, a sajt svakog meseca poseti između četiri i pet miliona ljudi, enigma je za medijsku industriju koja uporno promoviše suprotan trend: smanjiti strane o ozbiljnim temama i posvetiti se pitkoj zabavi.\nKako je objavio vlasnik ove kuće, jedna veća medijska kompanija, „Politiko” je počeo da donosi novac treće godine posle pokretanja i od tada je neprestano profitabilan. Vandehaj ističe da će sa nove pozicije gledati da zarada i dalje raste, ali i da zaposli još novinara i proširi krug tema u novinama.\n– Zaista želim da energiju i talenat posvetim tome da pronađem profitabilnu budućnost za novinarstvo – kazao je u saopštenju.\nSada redakcija radi sa 230 ljudi i ima najveću akreditovanu ekipu u Beloj kući. Jedan su od najposećenijih informativnih sajtova u SAD. Kada su ga ranije pitali da objasni tajnu uspeha svojih novina, Vandehaj je objasnio da su pokretači sajta i lista „Politiko” razumeli da se bez obzira na tehničke inovacije neke stvari u novinarstvu nikada ne menjaju:\n– I dalje mi je najvažnije da li pravilno shvatamo stvari, da li razumemo ono što se dešava u Vašingtonu – kazao je Vandehaj.\nOn za sebe kaže da je „novinar sa preduzetničkim duhom”, a kako će iskoristiti obe veštine, pomno će pratiti medijska industrija u SAD. Nagoveštava da će iz njegove redakcije uskoro izaći i novi magazini kao i da čitaoci mogu da očekuju duže tekstove i dubinske analize, što je plan koji se razlikuje od namere mnogobrojnih novina da skraćuju članke i tako se dopadnu generaciji odrasloj na svetskoj mreži.\nVandehaj će u jednačinu za opstanak morati da uračuna još jednu nepoznatu: kako se izboriti sa konkurencijom sa interneta, usamljenim blogerima koji stoje nasuprot redakcijskom prikupljanju informacija. On kaže da ga ovaj trend ne zabrinjava jer su blogeri ljudi sa izrazitim mišljenjima, ali sa manjkom proverenih informacija do kojih mogu da dođu samo profesionalni novinari i ozbiljne redakcije.\n– To je potrebno demokratiji. Potrebni su ljudi kojima možete verovati, redakcije koje će se posvetiti ozbiljnom novinarstvu i pozivati vladu na odgovornost – zaključuje Vandehaj.\nTags:Džim Vandeha, Džon Heris, medijska industrija, Politiko\n» Ekonomija medija, Redakcijski menadžment » Uspešne novine u potrazi za još...


Vučić: Najbolji izveštaj u regionu, podrška SAD | Republika Srpska\nNaslovna Srbija Vučić: Najbolji izveštaj u regionu, podrška SAD\nVučić: Najbolji izveštaj u regionu, podrška SAD\nBEOGRAD – Premijer Srbije Aleksandar Vučić izjavio je danas da je izveštaj Evropske komisije o napretku Srbije bolji od svih ostalih izveštaja u regionu, dodajući i da potpredsednik SAD Džozef Bajden ima veoma izraženo poštovanje prema Srbiji, njenom rukovodstvu i onome što rade. „Kada razgovaram sa Sebastijanom Kurcom ne mogu da sakrijem osmeh.\nOvo što sam umoran, umoran sam od dvodnevnog pažljivog čitanja izveštaja – trebalo mi je 12 sati da ga pročitam i posle sam još 12 sati pažljivo radio na izveštaju, pa ako i imam podočnjake imam ih od izveštaja“, rekao je Vučić na konferenciji za novinare sa austrijskim ministrom spoljnih poslova.\nVučić je takođe rekao da će ruski predsednik Vladimir Putin 16. oktobra posetiti Srbiju, koja se „ne stidi kada o tome govori, već se naprotiv, ponosi svojom antifašističkom borbom“. Kurc čestitao Srbiji na pozitivnom Izveštaju EK Šef austrijske diplomatije Sebastijan Kurc čestitao je srpskom premijeru na Izveštaju o napretku Srbije koji Evropska unija predstavlja danas u podne, za koji je rekao da ima „pozitivan skor“ pre svega u sprovođenju reformi u oblasti privrede. „Mogu da izrazim zadovoljstvo što je skor Izveštaja o napretku Srbije tako pozitivan i želim premijeru Aleksandru Vučiću da čestitam na pet meseci rada na reformama, pre svega u oblasti privrede, jer to jeste dobro za rast poverenja investitora“, rekao je Kurc i dodao da taj dosadašnji rad zaslužuje „veliku čestiku“.\nAustrijski ministar je rekao i da je glavni razlog posete austrijske delegacije saniranje majskih poplava koje su zadesile Srbiju i Bosnu i Hercegovinu. „Austrija je srećom bila u situaciji da efikasno reaguje i pruži pomoć u brojnim oblastima“, rekao je Kurc i dodao da su to učinile vlasti, ali i nevladine organizacije i privatna lica koji su bili spremni da pomognu i kod kojih, kako je rekao, vlada veliki stepen simpatija prema Srbiji.\nKurc je istakao da naročito želi da premijeru Vučiću zahvali na odnosu prema sredstvima dobijenim za sanaciju poplava, dokumentaciji i spiskovima gde su sredstva otišla i na koji način će biti upotrebljena. „To je veoma važno jer se to u drugim zemljama ne podrazumeva“, rekao je austrijski premijer.\nUz napomenu da je u Beograd doputovao sa predsednikom Rajfajzen banke koja je u Srbiji aktivna ne samo kao banka već i kao Unika osiguranje, Kurc je naglasio da je to prva firma koja je navela da Srbiji treba da se pomogne nakon majskih poslova.\nKurc je rekao i da je u Beograd doputovao sa glavnim urednikom Kurira, austrijskih dnevnih novina koje su, dodao je, brzo napravile kampanju i prikupile donacije privatnih lica, kao i sa predstavnicima Karitasa i Crvenog krsta, dve najveće austrijske nevladine organizacije koje se staraju o tome da pomoć bude usmerena na pravo mesto. Zahvalni Austriji na pomoći za poplave i podršci za EU Vučić je zahvalio Austriji na svesrdnoj pomoći koju je ta zemlja uputila Srbiji nakon katastrofalnih poplava i ujedno na podršci koju daje Srbiji na njenom evropskom putu.\nVučić je naveo da zahvaljuje Austriji kao državi ali i njenim bankama, institucijama, humanitarnim organizacijama koje su pritekle u pomoć Srbiji. „Želeo bih da naglasim da je Austrija jedna od tri zemlje koja je najviše pomogla obnovu Srbije uz UAE i Norvešku“, rekao je Vucicć i dodao da smo zahvalni ne samo na novcu koji je upućen već i Karitasu na pomoći za 205 porodica…kao i na pomoći upućenoj i BiH, odnosno celom regionu.\nOn je zahvalio i na podršci tamošnjeg Crvenog krsta od 1.700 000 evra, koje treba da prođu proceduru i da se reši pitanje PDV kako bi taj novac stigao. „Večeras ći imati čast da mi gost na večeri bude prijatelj Sebastijan Kurc koji nam daje ogromnu podršku na evropskom putu.\nPoručujem mu da će kad bude došlo to vreme Srbija uvek biti njemu podrška i glasaće za njega“, rekao je Vučić.\nOn je zahvalio i medijskoj kući Kurir koja je skupila pola miliona evra za pomoć Srbiji i BiH. Kurc: Putinova poseta neće naškoditi odnosima Srbije i EU Ministar inostranih poslova Austrije Sebastijan Kurc izjavio je danas da poseta ruskog predsednika Vladimira Puitina Beogradu neće naškoditi odnosima Srbije i EU. „Pozicija Srbije je jasna.\nSasvim jasno, premijer Srbije Aleksandar Vučić i građani Srbije su na putu ka EU i to je ono što se računa“, rekao je Kurc.\nPredsednik Rusije Vladimir Putin dolazi u posetu Srbiji 16. oktobra, gde će prisustvovati i vojnoj paradi povodom obeležavanja 70. godina od oslobođenja Beograda.


Riješen problem angažmana logopeda u Domu zdravlja KS - Jajce Online\nNaslovnica BOSNA I HERCEGOVINA Riješen problem angažmana logopeda u Domu zdravlja KS\nMinistar zdravstva Kantona Sarajevo (KS) Haris Vranić danas je na sastanku sa direktorom Zavoda zdravstvenog osiguranja KS Sakibom Katanom riješio problem angažmana logopeda u Javnoj ustanovi Dom zdravlja KS.\nVranić i Katana su poslali umirujuću poruku roditeljima, kazavši kako će njihova djeca vrlo brzo biti u prilici da dobiju neophodnu pomoć i podršku logopeda.\n“S obzirom da je Ministarstvo dalo saglasnost za angažman logopeda, a Zavod osigurao neophodna novčana sredstva, sada je sve do direktora ove javno-zdravstvene ustanove koji treba da provede neophodnu zakonsku proceduru i izvrši prijem ove vrste medicinskog kadra”, rekao je Vranić nakon sastanka.\nOn je pozvao direktora Doma zdravlja da se odmah obrati Zavodu, kako bi se ova aktivnost što prije započela i provela.\nOvim će se definitivno riješiti problem u vezi sa prekidom pružanja ovih usluga i obustavljanje prijema logopeda u JU Dom zdravlja KS, koja je nastupila iz nekih nepoznatih razloga, saopćili su iz Ministarstva zdravstva.\nPrethodni članakZa 1,1 milion KM prodate dionice Mlinpek-Žitar Jajce\nNaredni članakBH novinari traže istragu zbog prijetnji novinarki Žurnala


Ook 92,9 odsto domaćinstava ima pristup mobilnom telefonu, pokazuju prvi rezultati istraživanja koje je sprovela Agencija za statistiku BiH, piše Srna.\nRezultati su pokazali da je 65,7 odsto pojedinaca koristilo računar (Pi-Si, tablet, laptop i ostali prenosni uređaji sem pametnog telefona) u poslednja tri meseca, 23,8 odsto pojedinaca nikada nije koristilo računar, 7,6 odsto pojedinaca računar nije koristilo više od godinu dana, a 2,9 odsto računar nije koristilo više od tri meseca, a manje od godinu dana.\nIz Agencije navode da je 73,2 odsto pojedinaca u poslednja tri meseca zadnji put koristilo internet, 23,1 odsto nikada nije koristilo internet, 2,5 odsto pojedinaca koristilo je internet pre više od godinu dana, a 1,1 odsto koristilo je internet pre više od tri meseca, a manje od godinu dana.\nKada je reč o razlozima korištenja interneta u BiH u privatne svrhe ove godine, 90,6 odsto je navelo da je to zbog telefoniranja i video-poziva, 78 odsto zbog slanja onlajn poruka, 68,3 odsto zbog učešća na društvenim mrežama, 67,2 odsto zbog traženja informacija o robama i uslugama, a 65,6 odsto zbog čitanja internet portala, časopisa i onlajn novina.\nKada je reč o vrstama proizvoda naručenih preko interneta, 56,1 odsto se izjasnilo da je to odeća, obuća ili pribor, 21,6 odsto je naručivalo dobra za domaćinstvo, nameštaj i kućni pribor, 18,8 odsto potrošačku elektroniku ili aparate za domaćinstvo, a 17,8 odsto sportsku opremu u koju nije ubrojana sportska odeća i obuća.\n"RAZUMEMO DA DOLAZI TOPLIJE VREME" Uskoro nove preporuke za korišćenje klima uređaja\nSledeće godine u RS šest digitalizovanih udžbenika: Zavod planira da otvori i internet prodavnicu


KOMETA – Elastoflex\nNivo kvaliteta dušeka i podloga koje Optimo proizvodi u Austriji, ne mogu, nažalost, da dostignu domaći, niti regionalni proizvodjači. Ali zato se kod nas prozvodi nameštaj od masiva, vrhunskog kvaliteta i dizajna koji se izvozi širom Evrope. Odabrali smo za vas najreprezentativnije modele kreveta od hrasta, najrelevantnijih domaćih proizvodjača sa kojima saradjujemo.\nZašto baš od hrasta?\nZato što je to materijal koji je simbol trajnosti i lepote, baš kao što su naši dušeci i podloge jako dugovečni i dopuštaju vašem telu i duši da se ujutru osećate odmorno i lepo. Osnova svih kreveta je masiv hrasta, stranice su različite visine i debljine i visine u skladu sa dizajnom, kao uostalom i uzglavlja kreveta. Za površinski sloj koristi se ulje, kako bi drvo sačuvalo prirodni izgled i bilo dobro zaštićeno od neželjenih supstanci i spoljašnih uticaja. Okovi koji se upotrebljavaju su isključivo EU (uglavnom nemačkog) porekla, a kako je i hrast izuzetno dugovečan, naši kreveti će trajati znatno više od standardnih što ih čini isplativim ulaganjem, što uostalom važi i za Optimo dušeke i podloge.\nJasno vam je da smo veliki ljubitelji ovog predivnog drveta, i da nam je najlepše kada zadrži prirodna svojstva i izgled, pa zato preferiramo da se kreveti ne bajcuju u neku drugu varijantu. Medjutim, s obzirom na aktuelne trendove i zahteve tržišta, moguće je krevet naručiti i u drugim bojama, pre svega venge i beloj.\nRok isporuke je od 30 do 60 dana, isporuka i montaža su uračunati u cenu na široj teritoriji Beograda i Novog Sada.\nSve regularne dimenzije bračnih kreveta su u opticaju.


U Zakonu o porezu na dobit pravnih lica ("Službeni glasnik RS", br. 25/01, 80/02, 80/02-dr. zakon, 43/03, 84/04, 18/10 i 101/11), posle člana 3. dodaje se član 3a, koji glasi:\nZa potrebe primene stava 1. ovog člana ministar finansija utvrđuje listu jurisdikcija sa preferencijalnim poreskim sistemom."\nPreuzmite kompletan tekst Predloga zakona o izmenama i dopunama Zakona o porezu na dobit pravnih lica: http://www.parlament.gov.rs/upload/archive/files/cir/pdf/predlozi_zakona/3697-12.pdf (ONLINE)\nNa sednici održanoj 8. novembra 2012. godine, Vlada Republike Srbije utvrdila je Predlog zakona o izmenama i dopunama Zakona o porezu na dobit pravnih lica i uputila ga na usvajanje Narodnoj skupštini Republike Srbije. Očekuje se da će ovaj zakon biti usvojen do kraja godine.\nOsnovni razlozi za donošenje ovog zakona sadržani su prvenstveno u potrebi stvaranja uslova za povećanje priliva i naplate javnih prihoda po osnovu poreza na dobit pravnih lica, kao i u pojednostavljenju postupka oporezivanja.\nPrema tome, osnovni ciljevi donošenja ovog zakona su povećanje budžetskih prihoda i unapređenje uslova poslovanja kroz izmenu poreskih pravila sadržanih u pojedinim zakonskim odredbama.\nNajznačajnije predložene izmene i dopune:\n-povećanje stope poreza na dobit pravnih lica sa 10% na 15%;\n-ukidanje jednog broja poreskih podsticaja, tako da su zadržani samo poreski kredit po osnovu ulaganja u osnovna sredstva (iz člana 48. važećeg zakona) i poreski podsticaj za velike investicije (iz člana 50a važećeg zakona), uz napomenu da su uslovi pod kojima se ovi podsticaji priznaju, nešto izmenjeni. Naime, uslovi propisani članom 48. važećeg zakona ostali su nepromenjeni za mala pravna lica (poreski kredit se i dalje priznaje u visini od 40% od izvršenih ulaganja, ali ne može biti veći od 70% obračunatog poreza u godini ulaganja), dok su za ostale obveznike uslovi nešto oštriji (poreski kredit se priznaje u visini od 20% od izvršenih ulaganja, ali ne može biti veći od 33% -umesto dosadašnjih 50%-obračunatog poreza u godini ulaganja).\nKada je u pitanju poreski podsticaj iz člana 50a važećeg zakona, predloženo je da se uslovi za priznavanje ovog poreskog podsticaja pooštre tako što je umesto dosadašnjih 800 miliona dinara iznos ulaganja povećan na više od jedne milijarde, uz dodatno zapošljavanje 200 (umesto dosadašnjih 100) novih radnika;\n-poseban poreski tretman prilikom plaćanja nerezidentnim pravnim licima osnovanim na teritorijama sa povlašćenim poreskim sistemom (jurisdikcije sa preferencijalnim poreskim sistemom). Naime, nerezidentnim pravnim licima sa tih teritorija ne smatraju se ona nerezidentna pravna lica iz država sa kojima Republika Srbija ima potpisane ugovore o izbegavanju dvostrukog oporezivanja (npr. Kipar), već nerezidentna pravna lica sa teritorija koje predstavljaju tzv. "poreske rajeve", pri čemu će ministar finansija utvrditi listu tih teritorija. U slučaju kada rezidentni obveznik isplaćuje nerezidentnom obvezniku iz jurisdikcije sa preferencijalnim poreskim sistemom: autorske naknade, kamate, naknade po osnovu zakupa nepokretnosti ili pokretnih stvari, kao i naknade po osnovu usluga bez obzira na mesto njihovog pružanja, obračunava se i plaća porez po odbitku po stopi od 25%.\nPored navedenih, ovim zakonom su predložene i izmene koje predstavljaju unapređenje pojedinih zakonskih odredaba, i to:\n-pojednostavljenje postupka otpisa potraživanja tako što je umesto dokaza o neuspeloj naplati potraživanja sudskim putem, dovoljno da obveznik pruži dokaze o utuženju dužnika (ukoliko su troškovi utuženja manji od iznosa potraživanja);\n-priznavanje rashoda po osnovu poreske amortizacije za sva materijalna sredstva koja ispunjavaju uslove za priznavanje stalnih sredstava (saglasno propisima o računovodstvu i MRS, odnosno MSFI), bez obzira na visinu njihove nabavne vrednosti u vreme nabavke;\n-likvidacioni ostatak iznad vrednosti uloženog kapitala predstavlja dividendu koju ostvaruju članovi privrednog društva u likvidaciji;\n-prihod od kamate koju, po osnovu dužničkih hartija od vrednosti čiji je izdavalac Republika, autonomna pokrajina, jedinica lokalne samouprave ili Narodna banka Srbije, ostvare rezidentna pravna lica, ne uključuje se u osnovicu za oporezivanje porezom na dobit;\n-kapitalni dobitak ostvaren u poreskom periodu isključuje se iz obračuna akontacije poreza na dobit koja se utvrđuje za naredni poreski period;\n-prilikom utvrđivanja iznosa kamate i pripadajućih troškova koji se priznaje kao rashod u poreskom bilansu obveznika (lizing kompanije) u slučaju zajma, odnosno kredita dobijenog od svog povezanog lica, primenjuje se visina desetostruke (umesto dosadašnje četvorostruke) vrednosti obveznikovog sopstvenog kapitala (član 62. Zakona).\nTakođe, ovim zakonom su predložena nova rešenja u pogledu primene pravila o transfernim cenama, nove metode za utvrđivanje cene transakcija po principu "van dohvata ruke", a biće propisana i dokumentacija kojom obveznik dokazuje cene "van dohvata ruke", što će posebno biti razrađeno u podzakonskom aktu koji će biti donet najkasnije u roku od šest meseci od dana stupanja na snagu ovog zakona.\nPredloženo rešenje da se poreska prijava podnosi u roku od 180 dana od dana isteka poreskog perioda za koji se prijava podnosi (npr. za 2013. godinu podnosi se najkasnije do 30. juna 2014. godine), kao i ukidanje obaveze da se uz poresku prijavu i poreski bilans podnose i finansijski izveštaji (koje je obveznik već dostavio APR-u), predstavlja pojednostavljenje postupka, odnosno smanjenje administriranja prilikom podnošenja poreske prijave i poreskog bilansa.\nPrelaznim i završnim odredbama Predloga zakona o izmenama i dopunama Zakona o porezu na dobit pravnih lica, propisnano je da će se odredbe ovog zakona primenjivati na utvrđivanje, obračunavanje i plaćanje poreske obaveze počev za 2013. godinu, dok će akontaciju poreza na dobit za 2013. godinu (koja se utvrđuje u poreskoj prijavi za 2012. godinu), obveznik utvrditi i plaćati primenom stope od 15%. Do početka plaćanja mesečne akontacije u skladu sa poreskom prijavom koju (za 2012. godinu) podnosi najkasnije do 10. marta 2013. godine, obveznik će plaćati akontaciju, počev za januar 2013. godine, u visini akontacije obračunate za mesec decembar 2012. godine, uvećane za 50%.\nIzvor: Redakcija, 13.11.2012.


Fujitsu integrisao tehnologiju deduplikacije u ETERNUS CS sisteme Fujitsu integrisao tehnologiju deduplikacije u ETERNUS CS sisteme – Personal magazin\nFujitsu integrisao tehnologiju deduplikacije u ETERNUS CS sisteme\nKompanija Fujitsu danas objavljuje da je njena tehnologija deduplikacije podataka od sada ugrađena u ETERNUS CS uređaje, na globalnom nivou. Napredna deduplikacija obezbeđuje jednostavno i pristupačno rešenje organizacijama koje svoju…\nKompanija Fujitsu danas objavljuje da je njena tehnologija deduplikacije podataka od sada ugrađena u ETERNUS CS uređaje, na globalnom nivou.\nNapredna deduplikacija obezbeđuje jednostavno i pristupačno rešenje organizacijama koje svoju “bakap” strategiju zasnivaju na sistemima za skladštenje podataka na diskovima. Uz ovaj novitet, tu je i novi osnovni model ETERNUS CS serije, “ETERNUS CS800”, namenjen kupcima iz srednjeg segmenta tržišta.\nZahvaljujući deduplikaciji podataka korisniku postaje pristupačna brža tehnologija za kreiranje rezervnih kopija diskova. Organizacije time povećavaju efikasnost svojih dinamičkih infrastruktura tako što smanjuju okvire učešća „bekapa” u svakodnevnom poslovanju prebacivanjem na disk-sisteme, brži način kreiranja rezervnih kopija od traka, kao i delimičnim poboljšanjem skladištenja podataka na trakama uvođenjem disk-sistema za vitalne podatke.\nDeduplikacija takođe omogućava dvostruku korist – povećanje propusnog opsega mreže, smanjenjem protoka podataka za potrebe daljinske replikacije podataka, kao i smanjenjem rizika da se ostane bez dovoljno prostora na disku, obezbeđivanjem da za više instanci postoji samo jedna rezervna kopija podatka.\nFujitsuova ETERNUS CS tehnologija deduplikacije smanjuje ukupne troškove kreiranja i posedovanja rezervnih kopija, i korisnici zahvaljujući njoj mogu da smanje svoje tipične zahteve za kapacitetom skladištenja čak za 90 i više procenata, i ujedno ostvare uštede na troškovima administriranja medija sa magnetnom trakom.\nEkspert za „bekap”, Piter Vilijams, rukovodilac praktične obuke u oblasti skladištenja informacija u istraživačkoj kompaniji Bloor Research, smatra da biblioteke virtuelnih traka i deduplikacija čine savršen tehnološki par – takozvanu „di-djup” deduplikaciju (de-dupe) koja obezbeđuje veliki kapacitet diskova i povećanje propusnog opsega mreža.\n„Integracija takve deduplikacije postala je imperativ u Fujitsuovom ETERNUS CS rangu rešenja, koji će time automatski postati privlačniji većim preduzećima zbog povećanog kapaciteta diskova, kao i srednjem segmentu tržišta koje je osetljivo na cene ovakvih sistema. Zahvaljujući mogućnostima osvežavanja replika podataka i opcije da se po želji integrišu magnetne trake, verujemo da će srednji segment tržišta veoma toplo pozdraviti ETERNUS CS800”, rekao je Vilijams.\nNapredna tehnologija deduplikacije sistemom ETERNUS CS800\nZahvaljujući fabričkom prekonfigurisanju modela ETERNUS CS800 i njegovoj sertifikaciji za rad sa svim vodećim rešenjima za bekap, ovaj uređaj predstavlja idealan izbor za brzu integraciju napredne deduplikacije u IT okruženja srednjeg nivoa. Deduplikacija može da smanji potrebe za 90 i više posto kada se kreiraju rezervne kopije u virtuelnim okruženjima kao što je „VMware”, čime se smanjuju obimi rezervnih kopija za operativne sisteme i aplikativne podatke. Rezervne kopije se tako praktičnije čuvaju na disku i lakše je uraditi eventualni oporavak podataka.\nZa sistem-administratore koji traže pouzdanu infrastrukturu za zaštitu podataka, ETERNUS CS800 podržava jednostavnu integraciju fizički-udaljenih lokacija u konsolidovana okruženja za zaštitu podataka. ETERNUS CS800 deduplikacija može da smanji zahteve za propusnim opsegom neophodnim za replikaciju podataka do 20 i više puta, čime se prevazilaze izazovi konsolidovnog bekapa za filijale i ogranke organizacija – gde problemi sa performansama WAN mreža mogu da ometaju ili spreče automatizovane strategije za oporavak podataka.\nKompletna linija Fujitsu ETERNUS CS uređaja za zaštitu podataka potpuno je kompatibilna sa vodećim bibliotekama magnetnih traka na tržištu, a novi ETERNUS CS800 model takođe podržava interfjes za programiranje aplikacija (API) kompanije Symantec, „OpenStorage” (OST) standar, koji obezbeđuje jedinstvenu tačku upravljanja lokacijama i nivoe skladištenja, automatizujući bekap replikaciju i nudeći opciono mogućnost arihviranja „Direct Tape Creation”. Radi se o atraktivnoj opciji za korisnike sa politikom dugoročnog arhiviranja odnosno čuvanja podataka na trakama.\nElastičnost oporavka podataka za korisnike u srednjem segmentu tržišta\nFujitsu konkurentnim cenama čini karakteristike elastičnosti oporavka podataka pristupačnim i dostupnim u srednjem segmentu tržišta – omogućavajući korisnicima da postave inteligentne i intuitivne scenarije oporavka podataka u nepredviđenim situacijama, čak i ako nemaju udaljeni datacentar ili nezavistan segment datacentra koji je zaštićen od požara .\nDeduplikacija ETERNUS CS rešenjima u okruženjima velikih datacentara\nFujitsu takođe nudi opcione mogućnosti deduplikacije i u okviru proverene korporativne klase uređaja iz linije ETERNUS CS – bilo u sklopu novih modela ili za stotine postojećih instalacija širom sveta. Uređaji u rasponu modela ETERNUS CS 1000 – CS5000 obezbeđuju sveobuhvatnu intelignetnu zaštitu podataka širom heterogenih infrastruktura. ETERNUS CS već sadrži „True Tape Virtualization” koja podržava širok opseg „mejnfrejm“ sistema, otvorenih sistema, NAS uređaja i vodećih aplikacija za bekap u industriji. Uvezivanjem traka, diskova i napredne tehnologije deduplikacije u odgovarajuću strategiju upravljanja životnim ciklusom informacije (Information Lifecycle Management), korisnici mogu fleksibilno da usklade garantovane nivoe usluga sa svojim politikama čuvanja podataka i takođe efikasno iskoriste tehnologije rentabilne sa aspekta troškova.\nDeduplikacija za ETERNUS CS seriju uređaja je dodatni gradivni element u Fujitsuovom portfoliju „Efikansne zaštite podataka” za srednja i velika preduzeća. Ova incijativa, pokrenuta u oktobru 2009, sada obuhvata 40 proizvoda i rešenja, koji korisnicima omogućavaju da kreiraju, implementiraju i održavaju dinamičke infrastrukture skrojene prema sopstvenim potreba zaštite podataka.\nFujitsu integrisao tehnologiju deduplikacije u ETERNUS CS sisteme was last modified: January 28th, 2010 by Redakcija\ndeduplikacija podatakaETERNUS CSFujitsu


Phishing ponovo jaše – Peđa Supurović, beležnica\nNeoprezni internet korisnici, kojima su zlonamernici nameravali da podmeću ovu stranu umesto pravog PayPal-a ne bi primetili razliku, upisali bi svoju lozinku i napravili sebi veliki problem. Zanimljivo je i da je ovaj fišing sajt namenjen korisnicima sa francuskog govornog područja.\nNajinteresantnije je upravo to da ovaj domen city-shop.iz.rs, sa domenom facebook.iz.rs nema zajedničko samo to da su oba upotrebljena za fišing, već i da su oba hostovana na istom mestu, na radomirovic.net, čiji je vlasnik Dušan Radomirović.\nProšli put sam ozbiljno razmišpljao da ubuduće zabranim registraciju besplatnih IZ.RS domena koji se hostuju na ovom servisu, ali sam ipak odlučio da im dam još jednu šansu, jer uvek može da se pogreši. Ponovljeni slučaj fišinga na sajtu na istom hostingu je već greška koja ne može da se zanemari.\nOd ovog trenutka, neće više biti moguće registrovati domene koji se hostuju na radomirovic.net. Ovo pravilo se odnosi i na već postojeće domene ali neće biti primenjivano automatski, već u slučaju da iz nekog drugog razloga takav domen privuče našu pažnju. Stoga preporučujem vlasnicima besplatnih IZ.RS domena koji se hostuju na ovom servisu, da presele domene na neki drugi, pouzdan hosting, kako ne bi rizikovali brisanje.\nNadam se da iz ovakvih primera postaje jasno zašto postoje pravila o registaciji besplatnih IZ.RS domena i da je njihova administracija na registru komplikovanija nego kada se radi o domenima koji se plaćaju upravo zbog ovakvih pokušaja zloupotrebe.\nDomaći slučaj phishing-a (13)\nTagged city-shop.iz.rs, Dusan Radomirović, facebook.iz.rs, phishing, radomirovic.net, x3 Media Group, x3media.org, internet zloupotrebe, internet kriminal\nPrevious Previous post: Wi-Spy 900x – doktor za 900 Mhz\nNext Next post: Garmin Voice Studio – Promenite glas svojoj Garmin navigaciji\nPopunite izraz tako da bude tačan: * 1 + tri =


SMELOST ZA NOVA DELA - Glas Podrinja\nSMELOST ZA NOVA DELA\nNa ovogodišnji konkurs prispelo je 87 ikona od 76 autora iz cele zemlje. Tročlani žiri u sastavu: Slobodan Kajtez, profesor na Fakultetu primenjenih umetnosti u Beogradu, Biljana Jovanović, profesor na Akademiji SPC u Beogradu i Sonja Petrović Jagić, istoričar umetnosti iz Šapca, za izlaganje je odabrao 40 ikona od 35 autora. Nagradu je dobio Miodrag Milutinović iz Beograda\nU Galeriji Kulturnog centra Šabac, u petak je svečano otvorena tradicionalna 24. Izložba ikona, koja svake godine najavljuje tematski ciklus izložbi u ovoj instituciji kulture. Izloženi su radovi koji su nastali po ustaljenim kanonima srpske srednjovekovne umetnosti, kao i oni imaju savremeni likovni izraz.\n- Primetno je da je savremena ikona nastala u kontekstu 21. veka, u vidu novog životnog konteksta i žive crkvene umetnosti, koja traži likovni jezik koji komunicira slojevitom i novom stvarnošću. Moto ove izložbe, koja je jedna od najkvalitetnijih do sada, može biti: „Imajmo smelosti za nova dela, nove ikone“, istakla je na direktorka Kulturnog centra, Sonja Petrović Jagić i dodala da se, osnivanjem Akademije SPC za umetnost i konzervaciju, pojavilo dosta mladih i talentovanih ikonopisaca.\nNa ovogodišnji konkurs prispelo je 87 ikona od 76 autora iz cele zemlje. Tročlani žiri u sastavu: Slobodan Kajtez, profesor na Fakultetu primenjenih umetnosti u Beogradu, Biljana Jovanović, profesor na Akademiji SPC u Beogradu i Sonja Petrović Jagić, istoričar umetnosti iz Šapca, za izlaganje je odabrao 40 ikona od 35 autora. Nagradu je dobio Miodrag Milutinović iz Beograda „za neverovatnu predstavu Bogorodice, u kojoj je pokazao da se kombinacijom klasičnog ikonopisa i savremenog slikarstva može postići jedan izvanredan umetnički nivo“.\n- Drago mi je da sam dobitnik nagrade na izložbi koja ima ozbiljnu tradiciju i koja je značajan pokazatelj savremene crkvene umetničke scene, naglasio je Milutinović, koji je, po završetku Akademije za umetnost i konzervaciju, doktorirao fresko slikarstvo na Akademiji primenjenih umetnosti u Beogradu. Na otvaranje izložbe stigao je iz Poljske, gde radi na obnovi pravoslavnog manastira iz 16. veka.\nTakođe, žiri je pohvalio mladu umetnicu iz Slovačke, Tinu Stefani Gombitevu, „koja se izdvojila sjajnim crtežom, kompozicijom i neobičnom atmosferom na ikoni Sveti stolpnici Simeon i David“.\nIzložba ikona otvorena je do subote, 18. maja.\nIKONA MORA BITI IZVORNA\nIkona nosi poruku duha originala i kao prenosilac poruke mora biti izvorna. Iskonska forma omogućava novo rođenje ovog duhovnog impulsa koji je stupio u život sa pralikom. Treba istaći da se pojam individualnog u ikonopisnom slikarstvu ne ističe u smislu ličnog, već se uvek, po pravilu, smatra stilskom interpretacijom polaznog kanonizovanog sistema. Ovim je takođe jasno da se pojam kopije u ikonopisnom slikarstvu bitno razlikuje od istog pojma u modernom slikarstvu.“


Rusija, Iran i Kina stvaraju novi ekonomski blok - zbližila ih Amerika - Sputnjik Srbija\n07:10 18 April 2021\n15:30 08.08.2020 (osveženo 15:40 08.08.2020) Preuzmite kraći link\nOno što zbližava Moskvu, Teheran i Peking je američki pritisak koji se ogleda stalnim pooštravanjem sankcija. Ove zemlje već u međusobnoj trgovini ne koriste američki dolar, već nacionalne valute i stvaraju posebne mehanizme kako bi izbegle američke sankcije. Uz to, Iran sprema novi sporazum o dugoročnoj saradnji sa Kinom i Rusijom.\nU martu sledeće godine ističe sada važeći iransko-ruski sporazum o saradnji i ministar inostranih poslova Irana Muhamed Džavad Zarif je već saopštio da se Teheran dogovorio sa Moskvom o obnavljanju ugovora.\n„Smatramo da je bolje da se ugovor modernizuje i napravi dugoročna i sveobuhvatna saglasnost, koja će biti potpisana i predstavljena parlamentu“, smatra Zarif.\nPrema iransko-kineskom sporazumu, Kina može da investira 400 milijardi dolara u mnoge iranske sektore, uključujući naftu i gas, dok će Iran obezbediti stabilnu dostavu energenata Kini u narednih 25 godina.\n„Kada Iran, Rusija i Kina vode pregovore o dugoročnim strateškim sporazumima, stiče se utisak, da se na istoku formira novi svetski poredak“, izjavio je u intervjuu za „Tehran Times“ bivši predstavnik Ministarstva inostranih poslova Irana Ramin Mehmanparast. „Bićemo svedoci formiranja novog svetskog poretka“, kaže bivši iranski diplomata. Podvukao je da je jedini krivac za stvaranje saveza Amerika, koja je svojim pritiscima zbližila Iran, Kinu i Rusiju.\nTrenutni obim rusko-iranske trgovine nije veći od dve milijardi dolara, a države su se dogovorile da ga uvećaju do 25 milijardi dolara. Rusija izvozi u Iran prehrambene proizvode i poljoprivredne sirovine, proizvode od celuloze, papira i drveta, mašine, opremu, transportna sredstva i drugo. Rusija uvozi prehrambene proizvode, poljoprivredne sirovine, metal i proizvode hemijske industrije.\nTokom prošle godine Iran i Rusija su prenos novca organizovali putem ruskog sistema za transakcije i iranskog „Sepam“, bez korišćenja sistema „Svift“.\nRedovno zasedanje radne grupe za saradnju u oblasti transporta između Rusije i Irana je bilo krajem jula. Na čelu ruske delegacije je bio zamenik ministra transporta Vladimir Tokarev, dok je na čelu iranske delegacije bio zamenik ministra za infrastrukturu i građevinarstvo Šahram Adamnežad. Strane su se dogovorile da povećaju transport Kaspijskim jezerom, zapadnom i istočnom granom koridora MTK „Sever-jug“ u pravcu Rusije i Irana. Bez obzira na sve, ruski eksperti za sada ne vide veliki potencijal za dalji rast rusko-iranske ekonomske saradnje.\nIran, Kina, Rusija, ekonomija


Trubači Kučevo 063 700 96 84 - POBEDNICI GUČE MIĆA PETROVIĆ\nTrubači Kučevo cenovnik trubača za svadbe, veridbe, krštenja, rođenja, rođendane, proslave, punoletstva, mature.. KONTAKT TELEFON\nNajbolji trubači kučevo cene trubača vašem budžetu, ako zahtevate naš trubački orkestar za vaše zadovoljstvo onda nas možete lako pronaći Trubaci Kucevo i mi ćemo vam izaći u rezultatima pretrage. Obratite pažnju na našem tržištu, ima nas dosta na netu al ko naš trubački orkestar nećete naći! Naj kvalitetne cene trubača i po vrlo povoljnim cenama.\nTrubači Kučevo orkestar Balkan Brass\nNaš repertoar pesama je širok spektar mogućnostima da možete sami izabrati vašu omiljenu pesmu, Trubači Kučevo su uvek spremni na vašem odazivaju. Imate mogućnost da sami možete izabrati vaše pesme i poslati nam kako bih obezbedili vaše zadovoljstvo, odnosno od cene koju vi nudite nama. Naše cene se razlikuju od vašeg vremena i zahtevima, ako imate neki poseban akcenat za vaše slavlje malo drugačije zahtevate od drugih onda vam je cena znatno povećana.


Poslednja šansa za Bilića - Vest Hem plaća klauzulu za sjajnog vezistu i obara rekord! - Sportske.net\nPoslednja šansa za Bilića - Vest Hem plaća klauzulu za sjajnog vezistu i obara rekord!\nFudbaleri Vest Hema doživeli su dva poraza na startu Premijer lige, pa je uprava rešila da hrvatskom strategu na raspolaganje stavi i sjajnog vezistu.\nSrbin i Senegalac doneli radost Klopu, neverovatna utakmica u Sautemptonu!Arnautović pocrveneo, Tadić i Ćićarito probili led!PL - Klop bez Salaha, Gruja ni na klupi, Luka standardan, Tadić vs. Arnautović (SASTAVI)Behrami ponovo u Seriji ADa li je vreme da srpski ''čovek-titula'' zaigra u Premijer ligi?\n"Čekićari" su poraženi u prvom kolu od Mančester junajtedad sa ubedljivih 4:0, tu je poraz manje više bio očekivan, ali su se navijači nadali da bi na "Sent Merisu" njihov klub mogao bolje da prođe.\nIstina, nisu doživeli debakl kao na "Old Trafordu", ali su upisali i drugi poraz, pokazali su i dobru igru nakon dva primljena gola, pa su sve do poslednjih minuta utakmice imali bod u rukama, ali je Ostin sa kreča doneo sva tri boda "Svecima".\nNakon lošeg starta, svi u klubu su shvatili da je vrag odneo šalu, Bilić će dobiti veliko pojačanje u veznom redu i više neće imati izgovora.\nNaime, uprava kluba je spreman da aktivira klauzulu u ugovoru portugalskog veziste Vilijama Karvalja i u narednim danima ga preseli na "Olimpijski stadion".\nPreciznije rečeno, platiće 45 miliona evra, vezati ruke upravi Sportinga i potpisati fudbalera koji je svojevremeno bio velika želja Arsenala i Mančester junajteda.\nVilijam ima 25 godina, ali i veliko iskustvo, čitavu karijeru je u Sportingu, za koji je odigrao 155 utakmica u svim takmičenjima, dok je u dresu reprezentacije Portugalije, sa kojom je osvojio i minulo Evropsko prvenstvo, upisao 37 nastupa.


Verbić: Potrebno je uvesti informatiku u formalno obrazovanje – Gradskibiro.rs\nVerbić: Potrebno je uvesti informatiku u formalno obrazovanje\nBEOGRAD, 26. februara 2016. (Beta) – U Srbiji se IT tehnologije u neformalnom obrazovanju podjednako dobro koriste kao bilo gde u svetu, dok je u formalnom obrazovanju problem to što ne postoji predmet “informatika” u školama, rekao je danas ministar prosvete Srdjan Verić.\n“To nam je prvi zadatak da rešimo. U planu koji ima previše predmeta da se nadje mesto i za informatiku. To nam je obaveza i za buduću generaciju”, rekao je Verbić novinarima pre početka konferencije “Nove tehnologije u obrazovanju” u beogradskom Belekspo centru.\nOn je kazao da za današnju konferenciju koja je, kako je rekao, “festival izuzetnih edukatora” postoji “neverovatno interesovanje”.\n“Već dve nedelje niko ne može da se prijavi da dobije stolicu u bilo kojoj od ovih sala gde idu programi. Taj pritisak koji osećamo, to je pritisak izuzetno motivisanih nastavnika i izuzetno motivisanih ljudi koji se bave neformalnim obrazovanjem”, kazao je ministar prosvete.\nBritanski ambasador u Srbiji Denis Kif ocenio je da je ova konferencija najveći dogadjaj u ovoj sferi u ovom delu Evrope.\n“Danas se okupljamo u Beogradu već treći put u ovom formatu. Imamo 5.000 učesnika, 150 radionica, predavanja, 19 novih britanskih firmi koje su po prvi put u regionu. To sve znači da ako radite u ovoj oblasti treba biti u Beogradu”, kazao je Kif.\n“Ove godine ćemo za 2.300 nastavnika pružiti mogućnost onlajn akreditovane obuke za upotrebu IKT u nastavi. Pored toga, uključićemo se i u projekat povezivanja na evropsku akademsku mrežu svih škola i raznih kulturnih institucija u Srbiji. Za taj projekat ćemo izdvojiti 150 miliona dinara”, navela je Tatjana Matić.\nCilj konferencije je osavremenjivanje i unapredjenje kvaliteta obrazovanja uz upotrebu novih tehnologija, a skup je organizovao Britanski savet u Beogradu, dok je ambasada Velike Britanije jedan od glavnih partnera u orgnizaciji.


Sloboda medija i dalje upitna | TV KANAL 9 NOVI SAD\nNaslovna EMISIJE Sloboda medija i dalje upitna\nSloboda medija i dalje upitna\nVIDEO K9: Predsednik Nezavisnog udruženja novinara Srbije Željko Bodrožić je izrazio očekivanje da će u narednom periodu naša država poštovati međunarodne konvencije o zaštiti medijskih sloboda kao i domaće propise u toj oblasti.\nParalelno sa prihvatanjem obaveze dražave da radi na zaštiti medijskih sloboda, što je nedavno svojim potpisom potvrdio Ivica Dačić u Londonu, šef poslaničke grupe Srpske napredne stranke u Skupštini Srbije Aleksandar Martinović “optužio je pojedine medije da urušavaju bezbednost zemlje”.\n“Poslednji istupi šefa poslaničke grupe SNS-a, stvaraju zebnju kod nas, jer time se nastavlja praksa da se targetiraju ljudi koji drugačije misle, da se targetiraju novinari koji rade svoj posao u interesu javnosti i da se neopravdano i u mnogim slučajevima brutalno označavaju kao strani plaćenici, domaći izdajnici, vraćamo se na retoriku iz devedesetih što je opasno. Političari, pre svega, moraju da paze šta govore, da mogu da se ne slažu sa novinarskim radom, sa novinarskkim tekstom, sa prilogom, ali da ne smeju teške kvalifikacije da upotrebljavaju naročito zbog toga što su one neistinite”, rekao je predsednik Nezavisnog udruženja novinara Srbije Željko Bodrožić.\nDržave učesnice Globalne konferencije o medijskim slobodama u Londonu, su se obavezale u završnom dokumentu da će zajedno raditi na zaštiti medijskih sloboda delujući kroz Koaliciju za slobodu medija i Kontakt grupu za slobodu medija.\nDržave potpisnice nameravaju da kroz novoformiranu međunarodnu koaliciju zajednički intervenišu kod najviših nivoa vlasti u državama u kojima je sloboda medija u opasnosti i da pokažu solidarnost sa onim državama koje rade na uspostavljanju slobode medija. (Prilog KTV Zrenjanin)\nPrethodni tekstU Novom Sadu, hej…\nSledeći tekstMaja Pavlović najavljuje nastavak štrajka glađu


Privrednikova likovna kolonija 2021. - P-portal\nSrpsko privredno društvo “Privrednik” objavilo je Poziv za sudjelovanje na 6. slikarskoj koloniji posvećenoj velikom dobrotvoru Vladimiru Matijeviću. Natječaj je otvoren do 20. avgusta 2020.\nVrijeme održavanja: 9.9.-12.9.2021.\nHumanitarni karakter kolonije – djelovanje SPD Privrednik\nŠesta slikarska likovna kolonija – rijeka Zrmanja\nŠesta dobrotvorna slikarska kolonija Srpskog privrednog društva „Privrednik“, posvećena Vladimiru Matijeviću, održat će se od 9. do 12. septembra 2021. kod Obrovca na rijeci Zrmanji. Okupljanje umjetnika je planirano u četvrtak 9. septembra 2021. na lokaciji “Zrmanja bungalovi” na rijeci Zrmanji gdje će umjetnicima biti osigurani smještaj i hrana, a odlazak tj. završetak kolonije planiran u nedjelju 12. septembra 2021.\nKolonija će se održati od četvrtka 9. do nedjelje 12. septembra 2021. kraj Obrovca na obali rijeke Zrmanje. Okupljanje umjetnika planirano je u četvrtak 9. septembra na lokaciji “Zrmanja bungalovi” na obali rijeke Zrmanje gdje će umjetnicima biti osigurani smještaj i hrana, a odjava je u nedjelju 12. septembra.\nsmještaj za umjetnike na lokaciji “Zrmanja bungalovi“ (od četvrtka 9. septembra do nedjelje 12. septembra 2021. godine)\nNatječaj ostaje otvoren do 20. avgusta 2021.\nA kako je bilo prošle godine na Privrednikovoj likovnoj koloniji na Plitvicama pogledajte u sljedećem videu:


Izvršen redovni obilazak šuma u Vojvodini | Energetski portal Srbije\nU okviru procesa FSCTM sertifikacije održivog upravljanja šumama JP “Vojvodinašume”, po individualnom modelu, ocenjivači Milan Tot (glavni ocenjivač – trener, SGS Slovakia spol), Ivana Dimitrijević (tehnički ekspert, SGS Beograd) i Milan Stojković (nezavisni ocenjivač), izvršili su drugi redovni nadzor trećeg ciklusa sertifikacije trenutnog stanja sistema gazdovanja šumama JP “Vojvodinašume”.\nU periodu od 10. do 12. marta 2020. godine, obavljen je pregled dokumentacije i terenskih aktivnosti, odnosno, proveren je način redovnog održivog gazdovanja šumama JP “Vojvodinašume” i to u direkcijama ogranaka preduzeća ŠG „Novi Sad“ i ŠG „Banat“ Pančevo.\nObilasci terena su izvršeni u ŠU „Kovilj“ i ŠU „Bačka Palanka“, u okviru ŠG „Novi Sad“, kao i ŠU „Kovin“ i ŠU „Banatski Karlovac“ u slopu ŠG „Banat“ Pančevo. Prilikom ove kontrole, posećeni su i Specijalni rezervat prirode „Koviljsko-petrovaradinski rit“, Specijalni rezervat prirode „Bagremara“ i Specijalni rezervat prirode „Deliblatska peščara“.\nU skladu sa FSC pravilima i procedurom SGS sertifikacionog tela, zvaničan izveštaj o ovoj kontroli sistema upravljanje šumama JP “Vojvodinašume“ očekuje se uskoro.\nIzvor: JP “Vojvodinašume“\nSpecijalni rezervat prirode “Deliblatska peščara“\nŠG „Novi Sad“\nSpecijalni rezervat prirode „Koviljsko-petrovaradinski rit"\nŠU „Bačka Palanka“


Abazi: Ako ste u Vašingtonu bez dnevnog reda onda ste na milost onoga što je Tači mogao pripremiti - Kosovo Online\n1. Septembar 2020. • 09:17\n„Ono što je jasno je što smo rekli od početka da ljudi koji su deo delegacije ne predstavljaju apsolutno nikoga na Kosovu u smislu punog legitimiteta. Kada su stigli u Vašington, dočekala ih je ambasadorka koja takođe ilegalno boravi u Vašingtonu kao predstavnik, jer je jasno da ona u potpunosti krši zakon“, rekao je Abazi za TV Kljan Kosova.\nPrema njegovim rečima ono što takođe znamo i jasno je da dnevni red nije objavljen, i u tako ozbiljnoj temi dijaloga sa Srbijom imamo nastavak političkog i diplomatskog lutanja koje se godinama dešavalo na Kosovu od odluke Međunarodnog suda pravde za proglašenje nezavisnosti Kosova.\n„To je nastavak produbljivanja problema bez potrebe, a s druge strane nelegitimno predstavljanje, jer Avdulah Hoti i ostali članovi delegacije ne predstavljaju glasače i opredeljenje građana“, rekao je Abazi.\nOn je naglasio je da je sramota da kosovska delegacija ne zna dnevni red o kojem će se razgovarati sa srpskom stranom na sastanku u Beloj kući 4. septembra.\n„Sramota je što su ljudi stigli u Vašington i ne znaju agendu o kojoj će razgovarati i očekuje se da će to sutra bit poznato. Govorim iz Vašingtona, gde sam juče stigao iz Njujorka, a izborna kampanja ovde je na vrhuncu. Čuli smo beskrajne argumente prema kojima Kosovo ne bi trebalo da bude usred ove faze predsedničke izborne kampanje, jer nas to čini još nesigurnijim nego u prethodnim fazama kada smo rekli da i podela i ekonomski aspekti o kojima se govori mogu biti opasni za sudbinu Kosova u budućnosti“, istakao je Abazi.\nNa pitanje šta očekuje da se dogodi na sastanku kosovske i srpske strane u Beloj kući odgovorio je da su oni doveli sebe u situaciju „popni se jer ću te ubiti, siđi jer ću te ubiti“.\n„Dolazite ovde, a ne znate dnevni red, zasigurno ste u nemilosti onoga što je možda ranije raspravljao i pripremao Hašim Tači. Sve je jasnije da su Tači i Vučić imali sporazum koji je doveo Kosovo u situaciju da je sve što se ponudi za stolom, znajući da Avdulah Hoti nema legitimitet, teško odbiti. U suprotnom, imaćemo prethodni stav Ričarda Grenela da će, ako ne prihvatimo, uslediti pretnja povlačenjem ili prekid ekonomske pomoći“, rekao je Abazi.\nOn smatra da će pokušati da izvrše pritisak za postizanje sporazuma između Kosova i Srbije koji bi mogao da se iskoristi u predsedničkoj izbornoj kampanji kao uspeh.\n„Jednu stvar mogu da kažem da je uz signal koji je Kosovo dalo Srbiji, dozvolu da se prijavi za telefonski kod 383 uzet kao presedan, uključujući i dva sporazuma potpisana na brzinu gde Srbiju predstavljaju ljudi sa reprezentativnog nivoa vlade dok je Kosovo na tehničkom nivou, istovremeno priznajući i da je kod prištinskog aerodroma stari kod koji je imao u bivšoj Jugoslaviji.\n„Sve ovo je uzeto kao oblik kompromisa koji je kosovska strana napravila i može da se smatra dozvolom da se postigne ekonomski sporazum u skladu sa zakonom Srbije. Ovo ozbiljno i nepovratno šteti interesu Kosova i jer se neće dozvoliti da se u bilo kom obliku predstavi Kosovo kao nezavisna država, jer tako definisanim postiže se status ekonomske nezavisnosti koju Vojvodina ima danas", rekao je Abazi.\nOn smatra da premijer Avdulah Hoti i drugi članovi kosovske delegacije nemaju dovoljno iskustva za takav pregovarački proces.\n„Osim što je slab, Avdulah Hoti je i nesposoban, jer nikada u životu nije učestvovao u tako ozbiljnom i složenom pregovaračkom procesu o kojem govorimo. Nažalost, niko u kosovskoj delegaciji nema jedinstveno iskustvo u međunarodnim pregovorima koje bi zaista moglo da se završi sa veoma ozbiljnim posledicama po zemlju i interes naše države“, zaključio je Abazi.\nHaki Abazi dijalog Vašington Srbija Kosovo\nDirektor TV Kljan Kosova Adriatik Keljmendi, koji je u Vašington otputovao sa kosovskom delegacijom kako bi izveštavao o dijalogu Beograda i Prištine, izjavio je da će sastanci u Beloj kući između kosovske i srpske strane biti na najvišem državnom nivou.\nTrifunović: Srbiji će u Vašingtonu možda ponuditi Republiku Srpsku na Kosovu\nAbazi: Kosovo zavisi od Srbije koja u Briselu samo podiže svoju političku “cenu”\nHaradinaj: Neće biti međusobnog priznanja u Vašingtonu, Mustafa da disciplinuje Hazirija


DJI Osmo - Part 92 ND16 Filter (OSMO+ & Z3) cena, cene Srbija, prodaja Beograd Novi Sad Niš\nDJI Osmo - Part 92 ND16 Filter (OSMO+ & Z3) cene\nTrenutno nemamo slike za DJI Osmo - Part 92 ND16 Filter (OSMO+ & Z3)\nDJI Osmo - Part 91 ND8 Filter (OSMO+ & Z3)\nEPonuda nije internet prodavnica već Vam omogućava da brzo i lako nađete DJI Osmo - Part 92 ND16 Filter (OSMO+ & Z3) po najjeftinijoj ceni. Naš cilj je da kupci budu što bolje informisani o ponudi DJI Osmo - Part 92 ND16 Filter (OSMO+ & Z3) na tržištu Srbije. Vrlo lako nalazite željeni proizvod za kategoriju Dronovi cene, ne morate da lutate od sajta do sajta za DJI Dronovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za DJI Osmo - Part 92 ND16 Filter (OSMO+ & Z3) sa PRODAVCEM. EPonuda ne može da garantuje potpunu tačnost specifikacije i slika za DJI Osmo - Part 92 ND16 Filter (OSMO+ & Z3). Pre kupovine, podatke za DJI Osmo - Part 92 ND16 Filter (OSMO+ & Z3) proverite na sajtu PROIZVOĐAČA.


Magazin START - Švedska izdvaja 7,8 miliona KM za energetsku efikasnost u BiH\nŠvedska vlada izdvaja 7,8 miliona KM za nastavak projekta "Zeleni ekonomski razvoj" s ciljem da se smanji uticaj prekomjerne potrošnje energije na okoliš i potakne prijelaz na korištenje čiste energije u javnom sektoru.\nDa bi se smanjili troškovi javne rasvjete, instalirat će se LED rasvjeta koja može smanjiti mjesečne komunalne račune i do 60 posto.\nProjekt će se temeljiti na prethodnim naporima Vlade Švedske i UNDP-a, pružajući podršku vlastima da usklade zakonodavstvo sa relevantnim direktivama Europske unije.\n- Švedska vlada je opredijeljena da podrži BiH u nastojanju da smanji emisije ugljen dioksida pomažući vlade na svim nivoima vlasti da prihvate energetsku efikasnost jer ona donosi ekonomske, socijalne i ekološke koristi stanovništvu. Koraci koje vlasti poduzmu danas će uticati na emisije ugljen dioksida u narednim decenijama - kazala je šefica Švedske razvojne agencije Marie Bergström.\n- Zelena ekonomija i održivi razvoj ključni su stupovi Agende 2030. Promocijom obnovljivih izvora energije i povećanjem energetske efikasnosti javnih zgrada u BiH smanjit ćemo emisije ugljen dioksida koje uzrokuju klimatske promjene, ali i zagađenje zraka što uzrokuje ozbiljne zdravstvene probleme - rekla je rezidentna predstavnica UNDP-a u BiH Sezin Sinanoglu povodom nastavka projekta "Zeleni ekonomski razvoj".


Srpska odbojka je 1. oktobra proslavila 20 godina od zlata na Olimpijskim igrama u Sidneju. Za mnoge, ovo je bio uspeh podjednako veliki kao i trijumf košarkaša na Igrama u Moskvi 1980. Ali, samo retki pamte da odbojka pre smotre u Australiji nije bila sport broj 1 na ovim prostorima. Nije bila ni broj 2 ili 3. Velika Jugoslavija je do 1995. uzela samo dve medalje, po jednu bronzu u muškoj i ženskoj konkurenciji. I, to je bilo sve.\nA, onda je Srbija počela da piše novu odbojkašku mapu sveta. Bronze su zamenila srebra, koja su brzo prepustila mesta zlatnim medaljama. Najviša stepenica pobedničkog postolja bila je rezervisana za Srbiju, bilo da se radi o kadetskoj, juniorskoj ili seniorskoj konkurenciji. Dovoljno je reći da su odbojkašice prvakinje Evrope i planete i srebrne sa poslednjih Olimpijskih igara. Da nije bilo korona virusa, sigurni smo da bi u Tokiju ujedinile tri krune.\nSve ovo zvuči još neverovatnije kada se zna da imamo jednu od najslabijih liga na kontinentu i da klubovi zbog besparice odustaju od takmićenja. Počeli su da nestaju i odbojkaški centri, a talenti nam odlaze preko granice čim dobiju pasoš. Ipak, reprezentacija iz sezone u sezonu beleži sve bolje rezultate.\nDa bi tako i ostalo, potrebno je da ljudi dobre volje pomognu klubovima da se izbore sa problemima. Odbojkaški klub Partizan iza sebe ima tradiciju dugu 75 godine, pregršt iznedrenih šampiona, osvojenih titula i armiju navijača a od skoro i veliko pojačanje u svojim redovima. Kladionice “Soccer” nastavile su svoju uspešnu saradnju s renomiranim sportskim klubovima i postale generalni sponzor Partizana koji je jedanaest puta bio šampion države, a sedam puta je osvajao nacionalni Kup. Dva puta je bio finalista kontinentalnog Čelendž kupa i jednom Balkanskog kupa.\nUz promociju najviših sportskih vrednosti, timskog duha i vrhunskih rezultata, partneri će ove sezone za cilj imati i približavanje odbojke talentima širom Srbije ali i organizaciju i zajedničko učešće u humanitarnim akcijama u kojima će pomoći svi članovi ekipe Partizan Soccer. Dobra priča sa ciljem da se pomogne srpskom sportu i mladim talentima da ostanu i igraju u svojoj zemlji i za svoju zemlju.\n- Partizan je jedno od najvećih imena i brendova u svetu odbojke. Čast nam je da na svojim dresovima ponesu ime naše kompanije. U ovo partnerstvo smo ušli s ciljem da domaćoj odbojci vratimo staru slavu i pomognemo našim talentima da ostanu u Srbiji i nose boje omiljenog kluba - izjavila je direktorka marketinga kladionice “Soccer”, Marija Obrenović.\nUvereni smo da će nova generacija crno-belih momaka i devojaka, uz veliku pomoć kladionice “Soccer” doneti nove trofeje u bogate klupske vitrine.\nPodsećamo, Sportske kladionice “Soccer” ispoljavaju visok profesionalizam u saradnji sa organizatorima sportskih takmičenja i sportskim klubovima. Za više od 15 godina postojanja, sportske kladionice “Soccer” učestovavale su u brojnim humanitarnim akcijama. Takođe, “Soccer” je donator mnogih srpskih klubova i sportista pojedinaca.


Velika Britanija i dalje podržava BiH - Klix.ba\nVelika Britanija i dalje podržava BiH\nSastanak Radmanović - Casey\n17.1.2013. u 20:24\nBritanski ambasador u BiH Nigel Casey istakao je u razgovoru sa predsjedavajućim Predsjedništva BiH Nebojšom Radmanovićem, da Velika Britanija, uprkos političkim i ekonomskim izazovima u EU, ostaje posvećena procesu proširenja EU i ispunjavanju uslova BiH za podnošenje aplikacije za članstvo u Uniji.\nRadmanović i Casey saglasili su se da su usklađivanje Ustava BiH sa Evropskom konvencijom o ljudskim pravima i dogovor u vezi sa mehanizmom koordinacije u procesu priključenja EU od ključnog značaja za dalji razvoj BiH i proces evropskih integracija.\nTokom sastanka bilo je riječi o trenutnoj političkoj situaciji u BiH i regionu, procesu evropskih integracija BiH, ali i o aktuelnoj političkoj i ekonomskoj situaciji u Velikoj Britaniji, te EU, saopšteno je iz Predsjedništva BiH.\nKejsi je informisao Radmanovića o trenutnom razvoju situacije u EU i evrozoni, te pronalaženju kompromisnih rješenja za aktuelnu ekonomsku krizu.\nBritanski ambasador informisao je predsjedavajućeg Predsjedništva BiH i o daljem angažmanu i ulozi vojnih snaga Velike Britanije u međunarodnoj misiji mira u Afganistanu.


Početkom marta ove godine Vlada Srbije usvojila je Uredbu o subvencionisanju kupovine električnih i hibridnih automobila, namenivši za tu svrhu milion evra. Do kraja juna od ukupno 45 podnetih zahteva država je pozitivnu odluku o subvenciji donela za samo dva automobila.\nPravi efekti Uredbe Vlade Srbije o subvencionisanju kupovine električnih i hibridnih automobila, nažalost, zbog pojave pandemije virusa korona nisu mogli brzo da se uoče, ali je Covid-19 samo jedan od razloga prodaje koja je slabija od očekivane.\nJasno je da je drugi razlog i dalje cena hibridnih, a pogotovo električnih automobila koji su i dalje preskupi za džep prosečnog srpskog vozača. Izostala je čak i “navala” taksista jer je njih država, nekoliko meseci ranije stimulisala sa 8.000 evra da kupe nove automobile ne ograničavajući ih u izboru pogona, pa je propuštena šansa da se na našim ulicama nađe više hibridnih automobila.\n“Ministarstvu zaštite životne sredine do sada je podneto ukupno 45 zahteva, od čega je 10 odobreno jer je dokumentacija bila potpuna, dva rešenja su postala pravosnažna i ove nedelje biće potpisani prvi ugovori sa građanima”, saopštilo je 30. juna ove godine Ministarstvo životne sredine Srbije.\nDa podsetimo, Uredba je usvojena 12. marta, što znači da su samo dva kupca uspela da dobiju ključeve automobila do 1. jula.\nAli, i ovde ima jedna začkoljica koja dodatno otežava realizaciju subvencionisanja i kupovine automobila. Naime, postoji rok od 15 dana u kojem kupac može da se žali na pravosnažno rešenje, pa čak iako korisnik subvencije nema nikakvih primedbi mora da sačeka da protekne 15 dana.\nDaleko najveći prodavac eko automobila u Srbiji, Toyota, u prvih osam meseci ove godine prodala je 236 hibridnih automobila, prošle u istom periodu 309 (ukupno 406). Doduše slabo ide i prodaja novih automobila uopšte jer je u prvih šest meseci u Srbiji prodato svega 12.046 putničkih automobila i lakih privrednih vozila, dok je u istom periodu lane kupljeno 18.097 ovih automobila.\nPrema podacima MUP Srbije u Srbiji je registrovano nešto više od dva miliona putničkih automobila. Od toga su samo 102 električna i 1.416 hibridnih.\nSrbija subvencioniše električne i hibridne automobile da popravi kvalitet vazduha\nMinistarstvo za zaštitu životne sredine saopštilo je da je Vlada Srbije uredbom uredila podsticaje za potpuno električna vozila – uključujući motocikle i trotočkaše – i hibridna, posle odluke u januaru da primeni mere za unapređenje kvaliteta vazduha. Ovaj potez je i direktna podrška za “korišćenje ekološki prihvatljivog vida transporta”, dodato je u izjavi.\nPravna lica, preduzetnici i građani imaju pravo na subvencije za električna i hibridna vozila, navedeno je u novom podzakonskom aktu, usvojenom u sklopu borbe protiv zagađenja vazduha. Ipak, napomenulo je Ministarstvo za zaštitu životne sredine, izuzete su firme i preduzetnici koji su takva sredstva već dobili za kupovinu automobila za taksi prevoz u skladu s uredbom o podršci za obnovu tog voznog parka.\nVlada u Beogradu navela je da namerava da popravi kvalitet životne sredine. Subvencionisaće jedan automobil ili motor po osobi, a ukupan iznos za ovu godinu je 120 miliona dinara, što je 1,02 miliona evra. Ipak, ostavljena je mogućnost da se iz budžeta izdvoji još novca.\nKritičari su, međutim, ukazali na zavisnost Srbije od struje iz uglja. Naime, električna energija za punjenje električnih automobila se i dalje proizvodi od tog štetnog fosilnog goriva. Osim toga, njih najveći deo stanovništva ne može da priušti.\nDržava je odobrila 5.000 evra po novom električnom putničkom automobilu s najviše devet sedišta ili lakom teretnom vozilu. Za istu klasu hibrida sa spoljašnjim punjenjem, plaginom, sleduje po 3.500 evra. Takvi automobili imaju i motor s unutrašnjim sagorevanjem i električni pogon. U ovom slučaju, uključena su vozila sa sistemom za produženje autonomije kretanja (range extender) i ona koja ne ispuštaju više od 50 grama ugljen-dioksida po kilometru.\nTakođe u navedenim kategorijama, M1 i N1, isplaćivaće se po 2.500 evra za modele koji baterije pune sami, u vožnji. Oni ne smeju da imaju emisije preko 100 grama ugljen-dioksida po kilometru.\nKorisnici ne smeju da budu dužni za porez osim što mogu da imaju sporazum o reprogramu duga ne većeg od pola miliona dinara. Na subvencije nemaju pravo pravna lica u postupku reorganizacije, stečaja ili likvidacije kao ni preduzetnici s pravosnažnom sudskom ili upravnom merom zabrane obavljanja delatnosti ili osudom zbog privrednog prestupa.


Vlada subvencioniše poreze i doprinose za strance: Uslov neto plata od 1.820 evra – Bankar.rs\nHome/KOMPANIJE/Vlada subvencioniše poreze i doprinose za strance: Uslov neto plata od 1.820 evra\nVlada subvencioniše poreze i doprinose za strance: Uslov neto plata od 1.820 evra\nVlada Srbije donela je na polednjoj sednici uredbu o subvencijama za kompanije, strane ili domaće, koje posluju u Srbiji, a koje zapošljavaju novonastanjena lica u našoj zemlji. To praktično znači da pravo na subvenciju po radniku imaju kompanije koje odluče da zaposle strance koji su se skoro doselili u našu zemlju.\nPravo na dodelu podsticaja imaju lica koja poslodavac zaposli zaključno do kraja naredne godine. Osim stranaca to mogu biti i domaći povratnici iz inostranstva ili oni koji su se školovali van granica zemlje. To mogu biti i oni koji su neprekidno zaposleni kod poslodavca u periodu između dana podnošenja prijave i 31. decembra godine u kojoj je podneta prijava.\nNova uredba predviđa podsticaje za poslodavce koje zapošljavaju ljude za kojima postoji tražnja na tržištu rada. Kako se navodi, uslov je da novozaposleni radnik ima osnovnu zaradu najmanje 300.000 dinara, što je oko 1.820 evra neto.\nUslov je i da novonastanjeno lice u periodu od dve godine, od dana zaključenja ugovora o radu sa poslodavcem, nije boravilo na teritoriji Srbije više od 180 dana.\nPodsticaji se isplaćuju u visini 70 odsto poreza na zarade za jedno ili više zaposlenih novonastanjenih lica, i 100 odsto obračunatih i uplaćenih doprinosa za obavezno penzijsko i invalidsko osiguranje.\nporezi i doprinosi Stranci Subvencije Vlada\nNacionalizacija jedna od opcija za rafineriju Lukoila u Italiji


Novi zakon omogućiće legalizaciju puteva u Srbiji - Gradjevinarstvo.rs\n15.09.2017. | Beta\nMinistarka građevinrstva, saobraćaja i infrastrukture Srbije Zorana Mihajlović je danas (15.09.2017) izjavila da će novi zakon o putevima omogućiti legalizaciju celokupne putne mreže u Srbiji, koja sada ima nešto manje od 10 odsto legalizovanih saobraćajnica.\n- Mnogi putevi nisu legalizovani do kraja jer u prethodnom zakonu nije postojala mogućnot da se to uradi. Sad to više neće biti moguće. Novi zakon omogućiće i da putna preduzeća budu ekonomski održiva, a putna privreda snažna - kazala je ministarka u Privrednoj komori Srbije (PKS), na početku javne rasprave o Nacrtu zakona o putevima.\nPo njenim rečima, cilj zakona je da se sva putna mreža ravnomerno održava, da postoje jasni kriterijumi na koji način i koliko se investira u održavanje, da se omogući izgradnja prateće saobraćajne infrstrukture, poput trotoara, što zbog dugih i komplikovanih procesa eksproprijacije po važećem zakonu nije moguće.\nMihajlović je istakla da je vrednost svih poslova koji su sada u toku u domaćoj putnoj privredi, i oko izgradnje i oko održavanja saobraćajnica, oko 10 milijardi evra.\nPredsednik PKS Marko Čadež precizirao je da bi novim zakonskim rešenjima trebalo da se otklone nedostaci i nepravilnosti u primeni propisa, da se peciznije urede uslovi i način upravlјanja, zaštite i održavanja javnih puteva od državnih do lokalnih, posebni uslovi izgradnje i rekonstrukcije, izvori i način finansiranja radova na putnoj mreži, inspekcijski nadzor.\nOn je naveo i da se predloženim izmenama regulativa o putevima usaglašava sa odredbama zakona o planiranju i izgradnji i o bezbednosti saobraćaja, i u domaće zakonodavstvo ugrađuju evropske direktive i odluke u ovoj oblasti.\nČadež je istakao da je putna infrastruktura važna za dolazak novih investitora.\n- Od oko 50 fabrika, koliko je prošle godine otvoreno u Srbiji, više od 80 odsto je u neposrednoj blizini glavnih saobraćajnica, ili 20 do 30 kliometara od glavnih koridora - kazao je on.\nČadež je naveo da je u Austriji analiza efekata izgradnje puteva od 2001. do 2011. godine pokazala da je, pored koristi za građevinsku industriju, najveća korist bila od izgradnje preduzeća, industrijskih zona, tržnih i logističkih centara duž puteva.


Određene grupe kvalifikacija za SP – Kosarka24\nOdređene grupe kvalifikacija za SP\nŽenska seniorska reprezentacija Srbije boriće se na kvalifikacionom turniru u Beogradu (10-13. februar 2022) za plasman na Svjetsko prvenstvo 2022. u Australiji (22. septembar – 1. oktobar) sa reprezentacijama Australije, Brazila i Koreje.\nIz ove grupe, vizu za Sidnej obezbijediće dvije ekipe, pošto je Australija kao domaćin već dobila mjesto na SP. U žrebanju je učestvovala jedna od najboljih košarkašica svih vremena Sonja Vasić, koja je i izvukla kuglicu sa imenom naše Srbije.\nNa drugom kvalifikacionom turniru, koji se takođe održava u srpskoj prestonici, takmičiće se Francuska, Kina, Nigerija i Mali. Na turniru u japanskoj Osaki učestvovaće Bosna i Hercegovina, Japan, Kanada i Bjelorusija, a u američkoj prestonici Vašingtonu Rusija, SAD, Portoriko i Belgija.\nKao i sa turnira Beograd A, iz Vašingtona će dvije ekipe obezbijediti plasman na SP, jer se reprezentacija SAD direktno plasirala kao olimpijski šampion, dok će sa B turnira u Beogradu i Osake mjesto na SP obezbijediti po tri reprezentacije.\nTags: BiH reprezentacija Srbije Srbija Svjetsko prvenstvo\nPrevious “Orlovi” se spremaju za Letoniju: 16 igrača na treningu\nNext Omić u Cedevita Olimpiji


Korisnicima sredstava za zamenu individualnih ložišta podeljeni ugovori • Sandzaklive\nKorisnicima sredstava za zamenu individualnih ložišta podeljeni ugovori\nNOVI PAZAR – Građanima Novog Pazara koji su ispunili uslove propisane konkursom za sufinansiranje zamene individualnih ložišta na čvrsto gorivo kotlovima na pelet, podeljeni su ugovori.\nPrisutne su pozdravili gradonačelnik Nihat Biševac i zamenik gradonačelnika Igor Novović. Prema rečima gradonačelnika, značaj ovakvog projekta je višestruk, ne samo za domaćinstva, već i za ceo grad. Za te namene Grad Novi Pazar je u saradnji sa Ministarstvom za zaštitu životne sredine obezbedio 6.200.000 dinara. Grad će finansirati 50 odsto troškova zamene ložišta, a maksimalan pojedinačni iznos po domaćinstvu je 85 hiljada dinara.\n“Nastojimo da zaštitimo svoje okruženje, da građanima, svoj našoj deci obezbedimo čist vazduh. Vama koji ćete dobiti podršku u nameri da svoje peći zamenite čestitam, uz želju da se u narednom periodu za sredstva iz ovakvih projekata prijavljuje što više naših sugrađana. Drago nam je da su građani prepoznali značaj projekta iza kog stoji Ministarstvo životne sredine. Nastojaćemo u toku naredne godine da građanima omogućimo da konkurišu za zamenu stolarije, sa Ministarstvom energetike planiramo ugradnju solarnih panela. Zapravo, očekuje nas u cilju zaštite životne sredine, realizacija mnogih projekata”, poručio je gradonačelnik Biševac.\nDobitnici ugovora za zamenu individualnih ložišta pozdravljaju inicijativu lokalne samouprave da direktno pomogne građanima i apeluju na Novopazarce koji to nisu učinili, da legalizuju svoje stambene objekte, jer je to jedan od uslova konkursa za zamenu individualnih ložišta.\nDorotea Stanković-Mančev (9) devojčica je iz Novog Pazara koja boluje od cerebralne paralize, a kojoj je neophodna naša…\nMinistar finansija Siniša Mali najavio je da danas počinje prijavljivanje poreskih obveznika za subvencije države za prelazak na…\nU Ivanjici otkrivena prevara sa kriptovalutama. Kao na filmu Ivanjičani su osmislili akciju, ali neočekivano otkriveni na djelu.…\nUslovi za ulazak u evropske zemlje koji trenutno važe za državljane Srbije\nMnoge zemlje su uvele ograničenja kako bi kontrolisale širenje koronavirusa SARS-CoV-2. Stoga bi državljani Srbije koji putuju u…


LAKOVIĆ: Platinija svi podržavamo | Najnovije vesti - Srbija danas\n12.02.2016. • 18:05\nNekadašnji generalni sekretar Fudbalskog saveza Srbije (FSS), a sada čelnik Evropske fudbalske unije (UEFA) otkrio stav ljudi iz ove organizacije.\nZoran Laković rekao je danas da svi u Evropskoj kući fudbala bezuslovno podržavaju suspendovanog predsednika Mišela Platinija.\n- UEFA ima legitimnog predsednika Platinija koji će, nadamo se, svoju borbu uspešno okončati pred organima FIFA i vratiti se svom poslu. U to smo svi ubeđeni, ne samo iz administracije, nego predstavnici svih evropskih federacija. I to je nekoliko puta emitovano sa raznih sastanaka kome su prisustvovali zvaničnici evropskih nacionalnih saveza- rekao je Laković u intervjuu za sajt FSS-a.\nLaković je pre šest meseci napustio FSS i preuzeo poziciju šefa odeljenja nacionalnih asocijacija UEFA.\nKako je rekao, srećan je i prezadovoljan poslom u Nionu i utisci su mu fantastični.\n- Imao sam sreću da kao generalni sekretar FSS budem uključen u razne aktivnosti UEFA, tako da sam poznavao većinu ljudi sa kojima danas saradjujem. Mislim da su Platini i generalni sekretar Đani Infantino napravili stvarno ozbiljnu kompaniju, gde rade stvarno izvrsni, stručni i divni ljudi. Svako radi svoj posao i nije slučajno što UEFA generalno ima takav imidž i na kraju isporučuje sjajne proizvode od futsala do Evropskog prvenstva. Svi ljudi rade svoj posao maksimalno i mogu da kažem da sam zaista srećan što sam deo tog okruženja- kazao je Laković.\nOn je dodao da je FSS bio jedan od pet saveza koji je dao pismenu podršku za kandidaturu Infantina za mesto predsednika Svetske fudbalske federacije (FIFA).\n- FSS je bio jedan od pet saveza koji su dali pismenu podršku za kandidaturu Infantina. Sve ostalo je već rekao predsednik Tomislav Karadžić- naveo je nekadašnji generalni sekretar FSS-a.\nLaković je istakao da je veoma važno to što UEFA i FSS imaju "fantastičnu saradnju". On je pomenuo razvojne projekte u Srbiji, kao što su izgradnja sportskog centra, stadionske infrastrukture, osvetljenja i postavljanje veštačkih podloga na terenima.\n- Nadam se da ćemo jedan ciklus završiti zajedničkim projektom, a odnosi se na izgradnju Nacionalnog stadiona- istakao je Laković.\nOn je naveo da će se FSS sigurno kandidovati za jedan od završnih turnira Evropskog prvenstva za igrače do 19 godina.\n- UEFA procesi su veoma demokratski i otvoreni, svaki nacionalni savez može da aplicira za bilo koji turnir, ali ovo je sada pre svega pitanje za FSS. Medjutim, koliko sam upućen, mislim da će FSS u bližoj budućnosti sigurno aplicirati za jedan od završnih turnira Evropskog prvenstva- rekao je Laković.\nPrema njegovim rečima, pohvale čelnika UEFA za dobru organizaciju Evropskog prvenstva u futsalu preporučuju FSS za "neke buduće dogadjaje".\nLakovićev jedan od poslednjih projekata za koje je aplicirao kao generalni sekretar FSS-a bila je kandidatura za Evropsko prvenstvo u futsalu. Kako je rekao, veoma je srećan zbog nivoa organizacije tog takmičenja.\n- Sada dolazim ispred UEFA i mogu da podelim veliku radost i sreću što se ovo prvenstvo održava u Beogradu i pogotovo što postavlja nove granice i nivo organizacije pod kapom UEFA. Srušili smo sve moguće rekorde, poslali smo fantastičnu sliku iz Beograda, pokazali da UEFA osim takmičenja kao što su Liga šampiona, Liga Evropa ili Evropsko prvenstvo, i do ovog prvenstva manjih takmičenja, stvarno pravi jedan veliki spektakl- kazao je Laković.\nZoran Laković UEFA Mišel Platini\nTek operisani Luka Adžić otkrio kada se vraća u Beograd\nILIEV TAJNOVIT: Pojačanje? Prelazni rok traje još nekoliko sati\nĐURIČIĆ ISKRENO: U Benfici sam bio nepoželjan\nČINIO ČUDA: Rajković briljirao na golu Makabija (VIDEO)\nODUŠEVLJEN: Šta je Rikardinjo poručio posle žreba (FOTO)


Dnevni centar za Udruženje roditelja "Podrži me" -početak izgradnje 26. juna | Radio Kosovska Mitrovica\n13. May, 2019 13:43 |\nOvaj centar čija izgradnja počinje 26. juna, biće površine 476 metara kvadratnih a koristiće ga 130 dece, koliko ih udruženje okuplja.\nArlov podseća da Odbor za pomoć KiM Republike Srpske stoji iza udruženja „Podrži me“ od njegovog osnivanja do danas.\n„Pre šest meseci nismo imali ni feninga, ni centa, ni evra, a uspeli smo da kupimo plac. Humanitarna akcija u Republici Srpskoj je krenula i obezbedili smo sredstva za početak izgradnje“ rekao je Arlov i dodao da je za završetak projekta potrebno oko 250 hiljada evra.\n„Pozivamo sve i u Republici Srpskoj i na Kosovu i Metohiji da pomognu ovaj značajan projekat koji ćemo pokloniti ovoj deci i Udruženju roditelja „Podrži me“ da ta deca tu možda pronađu sebe, da postanu samostalni ljudi“ istakao je Arlov.\nPredsednica Udruženja Ivana Rakić zahvalila je humanom narodu Republike Srpske i predsedniku Odbora Miloradu Arlovu jer su kako je rekla „još jednom pokazali koliko su humani i razumni“.\n„Ovo je prvi Dnevni centar, odnosno celodnevni boravak za ovu decu koji će mnogo značiti njihovim roditeljima“ rekla je Rakić i napomenula da će se sa otvaranjem ovog Dnevnog centra, pojaviti i potreba za novim stručnim osobljem koje će raditi sa decom i da u vezi toga očekuje pomoć grada.\nNakon obilaska placa, koji se nalazi u Mikronaselju, Arlov je u prostorijama Udruženja, uručio četveromesečne stipendije za šestoro dece sa Kosova i Metohije u iznosu od 2 400 evra.\nSredstva za stipendiranje dece obezbeđuju humani ljudi Republike Srpske još od 2016. godine kada je stipendija ustanovljena. Na ovaj način porodicama bolesne, dece sa posebnim potrebama i socijalno ugroženoj deci, na godišnjem nivou se pomaže iznosom od 7 200 evra.\n„Nadam se da ćemo sa ovim nastaviti i u buduće, javljaju nam se dobri ljudi koji žele da pomognu srpskom narodu na KiM“ rekao je Arlov.\nUdruženje roditelja bolesne i dece sa posebnim potrebama „Podrži me“ okuplja roditelje 137 dece. Od toga 12 njih dolazi iz sredina južno od Ibra a ostali su sa područja severa Kosova.\nPredsednik Odbora za pomoć Kosovu i Metohiji iz Republike Srpske Milorad Arlov boravi u trodnevnoj poseti Kosovu i Metohiji.\nNakon Leposavića i Kosovske Mitrovice, on će u Goraždevacu 14.maja prisustvovati hramovnoj slavi Sveti Prorok Jeremija.\nOdbor za pomoć Kosovu i Metohiji iz Republike Srpske po prvi put u Goraždevcu priprema slavski kolač sa zlatnikom u liku Svetog Jeremije. U lomljenju velikog kolača učestvuju deca predškolskog i školskog uzrasta.\nU toku trodnevne posete planirana je i poseta Gračanici, kao i poseta nekim osnovnim školama iz kojih deca 16.juna dolaze u Republiku Srpsku, u najmasovnijem projektu do sada “Spojimo decu Kosova i Metohije i Republike Srpske“ navodi se u saopštenju.


Vlada Republike Srbije je, na sednici 21. maja 2020. godine, usvojila Uredbu o izmeni i dopuni Uredbe o usklađivanju nomenklature Carinske tarife za 2020. godinu (u daljem tekstu: izmena i dopuna CT2020).\nBazna Carinska tarifa za 2020. godinu, koja je u primeni od 1. januara 2020. godine, propisana je Uredbom o usklađivanju nomenklature Carinske tarife za 2020. godinu ("Sl. glasnik RS", br. 85/2019). Njom je nacionalna Carinska tarifa za 2020. godinu usklađena sa Kombinovanom nomenklaturom Evropske unije za 2020. godinu. Uredba je imala jednu izmenu i dopunu u februaru 2020. godine ("Sl. glasnik RS", br. 13/2020).\nNova izmena i dopuna CT2020 je bila neophodna radi nomenklaturnog usaglašavanja sa izmenom i dopunom Kombinovane nomenklature Evropske unije za 2020. godinu u Glavi 90, iz aprila 2020. godine.\nUredba o izmeni i dopuni Uredbe o usklađivanju nomenklature Carinske tarife za 2020. godinu stupa na snagu osmog dana od dana objavljivanja u "Sl. glasniku RS".\nIzvor: Redakcija, Pantović Nadica, 21.05.2020.


Bogdanović odbacio zahtev Prištine za povraćaj imovine – Nadlanu.com\nBogdanović odbacio zahtev Prištine za povraćaj imovine\nBEOGRAD, 28. aprila 2011. (Beta) - Ministar za Kosovo i Metohiju Goran Bogdanić ocenio je u četvrtak da zahtev Prištine za povraćaj imovine od bivših jugoslovenskih republika predstavlja, ustvari, odgovor kosovskih zvaničnika na pritisak opozicije zbog početka pregovora sa zvaničnim Beogradom.\nPrištinski zvaničnici najavili su nedavno da će kosovska vlada zatražiti povraćaj imovine 172 preduzeća sa Kosova od bivših jugoslovenskih republika, a Bogdanović je u izjavi za Radio-televiziju Srbije te navode doveo u vezu sa aktuelim pregovorima Beograda i Prištine u Briselu.\n"To je još jedan alibi kosovskih vlasti kako bi odgovorili na kritike opozicije u vezi sa pregovorima sa Beogradom, jer je očigledno da Prištini nije stalo do pregovora kao što je očigledno da će se morati razgovarati i o statusu", kazao je Bogdanović.\nBogdanović je taj zahtev Prištine ocenio kao iznenadjenje i ukazao na to da Kosovo, kako je naveo, "niti ima pravo niti može dobiti bilo kakvu imovinu na teritoriji SFRJ".\n"Kosovo je u vreme potpisivanja sporazuma o sukcesiji bivših jugoslovenskih republika, 2001. godine, bila autonomna pokrajina i to je jedan od razloga zašto ne može učestvovati u sukcesiji. Srbija je u poslednjih 30 godina u Kosovo i Metohiju uložila 30 milijardi dolara i ne vidim odakle je takozvana republika Kosovo mogla da dobije taj novac i investira širom Jugoslavije", kazao je Bogdanović.\nBogdanović se još jednom zapitao kakvu bi imovinu Kosovo moglo da ima u Srbiji i Crnoj Gori i naveo da je Srbija dnevno ulagala više od milion dolara u tu pokrajinu za izgradnju infrastrukture i industrije.\n"Apsolutno je nemoguće da dobiju tu imovinu, jer im ta imovina ne pripada. Sve što se ulagalo na prostoru Kosova i Metohije ulagala je Srbija i to ogroman novac. Kosovski zvaničnici su uvek izbegavali razgovor o imovini Srbije na Kosovu. Ne možemo prihvatiti da ta preduzeća i fabrike budu otudjene i da nemamo ništa s njima.", dodao je Bogdanović.


Superliga: Večiti protiv Bačke i Borca\nFudbaleri Crvene zvezde i Partizana u utakmicama 23. kola Superlige sastaju se sa Bačkom, odnosno čačanskim Borcem, a mislima su već u 153. večitom derbiju narednog vikenda.\nCrvena zvezda: Slobodan ulaz na proslavi jesenje titule\nFudbalski klub Crvena zvezda je odlučio da za utakmicu protiv niškog Radničkog u 20. kolu Super lige ulaz na stadion "Rajko Mitić" bude besplatan.\nTrener Crvene zvezde Miodrag Božović je rekao da očekluje tezak duel protiv Metalca u Gornjem Milanovcu, ali da veruje u kvalitet svoje ekipe.\nRistić: Ne pamtim Milanovac po dobrom\nFudbaler Crvene zvezde Mihailo Ristić je rekao da stadion u Gornem Milanovcu ne pamti po dobrom, zbog rezultata i povrede koju je tamo zaradio, ali da veruje da će posle utakmice sa Metalcem...\nSuper liga: Partizan traži revanš, Zvezda u Milanovcu\nFudbaleri Partizana, na otvaranju 18. kola Super lige Srbije, danas dočekuju Napredak u Humskoj sa željom da se revanširaju za bolan poraz u Kruševcu u prvom delu sezone.\nBabunski u januaru napušta Zvezdu?\nMakedonski fudbaler David Babunski napustiće Crvenu zvezdu već u januaru jer nije zadovoljan minutažom, prenosi lokalni portal "Ekipa".\nŠok: Kanga na štakama!\nOsnovci i srednjoškolci besplatno na "Marakanu"\nFudbalski klub Crvena zvezda je odlučio da nagradi sve školarce i otvori južnu tribinu stadiona "Rajko Mitić" za utakmice do kraja polusezone.\nFudbaler Čukaričkog Petar Bojić je potpisao novi ugovor do januara 2019. godine, iako trenutno ne može da pomogne ekipi zbog povrede kolena.\nSpremni za srpski fudbal?\nFudbaleri Crvene zvezde, večerašnjom utakmicom protiv Napretka na stadionu "Rajko Mitić", počinju pohod na 28. naslov prvaka Srbije.


Frula i gajde u izboru za najlepšu marku\n„Pošta Srbije” objavila je krajem prošlog meseca izdanje „Evropa”, sa dve marke, na ovogodišnju temu „Nacionalni muzički instrumenti”. Zajedno sa markama koje su objavile i ostale zemlje članice „Post Evrope” (asocijacija javnih poštanskih operatora), i naše dve našle su se u izboru za titulu najlepše. Naša pošta na markama je prikazala frulu i gajde, grafička rešenja Nadežde Skočajić, kreatora...\nZaštita prirode na domaćim markama\nSa buđenjem ekološke svesti javlja se i motiv zaštite prirode koji može da se populariše i kroz teme na izdanjima prigodnih maraka. Ovaj motiv ima dugu tradiciju u domaćoj filateliji. Prema dostupnim podacima, prve marke sa ovom temom objavljene su kasnih sedamdesetih godina prošlog veka, a izdanje pod nazivom „Zaštita prirode” iz 1981. godine prvo je koje je imalo i logo Evropskog informacionog...\nKulturno blago na poštanskim markama\nPrigodno izdanje „Umetnost” jedno je od tematski najopštijih i najraznovrsnijih filatelističkih izdanja. To je za poštansku upravu, koja ga izdaje, prilika da globalnoj javnosti približi nacionalno kulturno blago: slike, skulpture, spomenike. Markama ove edicije obeležavaju se i značajni datumi iz istorije umetnosti – najčešće godišnjice rođenja nacionalnih i svetski poznatih autora. „Pošta...\nMarke posvećene najvećem hrišćanskom prazniku\nTradicija izdavanja prigodnih poštanskih maraka povodom najvećeg hrišćanskog praznika – Vaskrsenja Gospodnjeg u Srbiji traje samo deceniju. Prvo prigodno izdanje „Uskrs” objavljeno je 2002. godine i sadržalo je četiri marke. Autor likovnog rešenja bio je Radomir Bojanić, a na markama su prikazani: „Raspeće Hristovo” iz manastira Studenica, centralni deo plaštanice kralja Milutina iz Muzeja Srpske...\nMarka sa motivima manastira najbolja\nNajlepša srpska marka objavljena tokom 2012. je iz emisije prigodnih poštanskih maraka „Evropa – poseti Srbiju”, puštene u opticaj 30. maja pre dve godine. Ovo izdanje osvojilo je 15 odsto glasova na izboru koje je organizovala „Pošta Srbije”. O pobedniku, u konkurenciji svih redovnih i prigodnih izdanja objavljenih u pretprošloj godini, odlučili su građani glasajući na odgovarajućim kuponima....\nMarka u čast kralja Aleksandra Prvog Karađorđevića\n„Pošta Srbije” objavila je krajem novembra prigodnu marku povodom 125 godina od rođenja kralja Aleksandra Prvog Karađorđevića, prvog kralja Kraljevine Srba, Hrvata i Slovenaca. Likovno rešenje portreta kralja Aleksandra, sa monogramom u pozadini, delo je slikara Bobana Savića, kreatora maraka iz Srbijamarke. Marka je štampana tehnikom višebojnog ofseta u tiražu od 45.000 komada. Prodajni tabačić se...\n„Pošta Srbije” objavila je dva nova izdanja prigodnih maraka u čast značajnih ličnosti naše istorije i umetnosti. Povodom 200 godina od rođenja Petra Drugog Petrovića Njegoša objavljeno je izdanje u čast autora „Gorskog vijenca”, a krajem prošlog meseca izdata je i marka povodom 125 godina od rođenja kralja Aleksandra Prvog Karađorđevića. Marku nominalne vrednosti 46 dinara, na kojoj su prikazani...


Foto: Velibor Tripić/Arhiva | Šeranić: Porodična medicina stub primarne zdravstvene zaštite\nSrna 20.05.2022 20:05\nZVORNIK - Ministar zdravlja i socijalne zaštite Republike Srpske Alen Šeranić rekao je danas u Zvorniku da je porodična medicina stub primarne zdravstvene zaštite i da se na bazi specijalista porodične medicine, čiji je rad timski, ostvaruje pravo na primarnu zdravstvenu zaštitu u domovima zdravlja Republike Srpske.\nŠeranić je u pauzi seminara doktora porodične medicine pod sloganom "Porodični doktor je uvijek tu kad treba", povodom Dana porodične medicine, rekao novinarima da je razgovarano o problematici u vezi sa kadrom u okviru porodične medicine.\n"Veoma je važno i da medicinski fakulteti Republike Srpske u Banjaluci i Foči rašire mrežu svojih edukativnih centara da bi imali dostupnije specijalističke centre, gdje bi kolege koje specijaliziraju porodičnu medicinu mogle adekvatno da obavljaju specijaliazciju", rekao je Šeranić.\nPrema njegovim riječima, i kroz prijedlog novog Zakona o zdravstvenoj zaštiti predviđena su neka nova rješenja za primarnu zdravstvenu zaštitu u smislu samih doktora medicine koji završe fakultet i kako i na koji način da se uključe u redovan proces rada.\n"S druge strane predvidjeli smo jedno uputstvo vezano za planiranje ljudskih resursa, što će umnogome olakšati menadžmentu zdravstvenih ustanova određeno planiranje, a fakultetima dati mogućnost da unaprijed planiraju obaveze koje će imati po tom osnovu", rekao je ministar zdravlja.\nŠeranić je naglasio da i tu ima nekoliko stvari koje se vežu za novi Zakon o zdravstvenoj zaštiti, svakako, ukljičivanje i Komore doktora medicine Republike Srpske u određene planske aktivnosti i dodao da će nakon usvajanja zakona biti izazova da se sve to što se tiče ljudskih resursa sprovede u djelo.\nOn je zahvalio svim kolegama iz porodične medicine, ali i medicinskim sestrama koje rade u porodičnom timu, koji su svi zajedno podnijeli veliki teret kada je u pitanju imunizacija građana, jer je primarna zdravstvena zaštita bila ta koja je sve činila da se sačuva zdravlje građana u doba pandemije virusa korona.\n"Primarna zdravstvena zaštita je, svakako, onaj dio procesa u kojem su pacijenta, prilikom ulaska u zdravstevni sistem ili izliječi ili ga upućuju na viši nivo zdravstvene zaštite", rekao je Šeranić.\nPredsjednik Udruženja doktora porodične medicine Republike Srpske Draško Kuprešak istakao je da je to udruženje aktivno uključeno u pomaganje odvijanja procesa rada, ali i kao korektiv politici Ministarstva zdravlja i Vlade Republike Srpske, trudeći se da ukaže na određene probleme iz prakse.\nKuprešak je rekao da stanje nije najoptimalnije, ali da uvijek postoje rješenja koja se u hodu mogu rješavati.\nOn je istakao da je potrebno popularizaciju porodične medicine rješavati kroz izmjene programa specijalizacije.\n"Specijalizacija bi trebalo da se dopuni sa određenim vještinama da bi mlađi doktori, koji sve više idu u bolnički sektor, jer je kardiologija i hirurgija nešto što je atraktivno, učili određene vještine kao što je ultrazvuk, abdomen, menadžment, dermatoskopija, da to bude interesantno za njih da bi uz redovan rad mogli da se bave prvatnom praksom, odnosno dopunskim radom", rekao je Kuprešak.\nOn je naglasio da u zdravstvenom sistemu Republike Srpske ima 709 timova porodične medicine, od kojih je oko 60 odsto specijalista porodične medicine, a 40 odsto specijalista iz drugih medicinskih grana.\nPredsjednik Podružnice ljekara porodične medicine regije Birač Goran Birčaković rekao je da u regiji ima ukupno 54 tima porodične medicine, od kojih je 10 u Zvorniku, po dva u Bratuncu i Vlasenici, a jedan u Milićima.\nOn je dodao da će na seminaru doktora porodične medicine biti obrađene stručne teme koje se odnose na kardiovaskularne, hiruške bolesti, kao i radiološke i internističke usluge.


Vreme 1348 - Odbojka: Politizacija na mrezi\nMA, DIGNI RUKU: Smena Nenada Golijanina (prvi red, levo)\nSmenom Nenada Golijanina sa mesta predsednika Odbojkaškog saveza Srbije ovaj sport se svrstao u red većine ostalih, u kojima je mnogo važnije ko koju politiku podržava od toga kakve rezultate donosi. Bivši prvi čovek organizacije smenjen je po modelu političke nepodobnosti\nKao da je neko bio ljubomoran na sve što je odbojka u poslednje 22 godine donela srpskom sportu, pa je odlučio da i nju malo provuče kroz političku kaljugu. Sa skupštine Odbojkaškog saveza, koja je održana krajem oktobra u Beogradu, ima nekoliko zanimljivih fotografija. Na jednoj je neki Simo Spasić, koji se godinama po Beogradu pojavljuje na najrazličitijim skupovima mašući nekim papirima i predstavljajući se kao jedini borac za istinu o nastradalim i nestalim Srbima na Kosovu. To je čovek koji je 2009. godine bio uhapšen pod sumnjom da je silovao bivšu suprugu i ošišao je nožem i koji je uspeo da "izboksuje" postavljanje čaršafa ispred Doma Narodne skupštine u Beogradu, na kome su slike kidnapovanih i ubijenih Srba sa Kosova i parole o zločinačkom delovanju NATO-a.\nKakve on ima veze sa odbojkom i skupštinom Odbojkaškog saveza? Nikakve, osim što se u javnosti predstavlja kao advokat ljudi koji su nestali i nastradali tokom i posle rata na Kosovu, a Kosovo je bila tema koja je dovela do zakazivanja sednice na kojoj je trebalo da se odluči o smeni predsednika Saveza Nenada Golijanina (68), koga je ta ista skupština izabrala na to mesto pre samo nekoliko meseci.\nSpasić se pojavio kao neka vrsta "dodatnog delegata", što očevidno nikome nije smetalo, naprotiv. Pojavio se kao svedok koji je trebalo da da dodatne argumente za to da Golijanin mora da bude smenjen jer je izdao nacionalne interese, kada se nije suprotstavio prijemu Kosova u Svetsku odbojkašku organizaciju, na kongresu održanom početkom oktobra u Buenos Ajresu.\nDruga fotografija pokazuje slogu među delegatima u trenucima glasanja za smenu, a napravljena je tako da vidimo sve podignute ruke i pomalo začuđene poglede Aleksandra Vlahovića i Gorana Pitića, koji sede u prvom redu. Oni su okrenuti da vide šta se iza njih dešava, kao da ne znaju unapred da je "stvar" dogovorena.\nTako se, za sada, završava ekspresno delovanje institucija u oblasti sporta, čime je valjda trebalo da se pokaže da na nivou države ne sme da bude pukotina kada je reč o stavu prema Kosovu, i da se teritorijalni integritet i suverenitet moraju braniti čak i onda kada je očigledno da se nema šta braniti, jer je svima jasno šta se dešava. Čak postoji i obaveza Srbije, kao potpisnice Briselskog sporazuma, da ne sprečava južnu srpsku pokrajinu da se učlanjuje u različite međunarodne organizacije.\nDve su stvari u ovim događajima važne: prvo, odbojka koja je godinama unazad donosila samo dobre vesti, kao i ovog leta kada su devojke osvojile srebro na OI u Riju, a muška ekipa Svetsku ligu, gurnuta je na najgrublji način u polje političkih igara, što je godinama uspevala da izbegne. Drugo, problem Kosova je upotrebljen kao argument za obračun u oblasti rada sportskih organizacija, mada jedno s drugim nema nikakve veze.\nŠTA JE ODBOJKA U SRBIJI: Od kada su ukinute sankcije u oblasti sporta 1994. godine, pored košarke i vaterpola, odbojka je sport koji je doneo naviše uspeha i ondašnjoj SR Jugoslaviji i samostalnoj Srbiji. Gotovo da nije prošla godina bez trofeja, najpre u muškoj, a poslednje decenije i u ženskoj konkurenciji. Odbojkašice i odbojkaši iz Srbije su, u kontinuitetu koji nije pre toga postojao, osvajali sve moguće medalje na međunarodnim takmičenjima.\nMuška reprezentacija jedino nije bila prvak sveta, a imena Nikole i Vladimira Grbića, Gorana Vujovića, Igora Miljkovića i drugih znaju i oni koji ne prate sportska takmičenja. Pored stalnog sportskog uspeha, odbojku je krasila i organizaciona stabilnost koju su simbolizovali dugogodišnji generalni sekretar Saveza Slobodan Milošević i Aleksandar Boričić, koji od prošle godine vodi Evropsku odbojkašku organizaciju, a pre toga je bio na čelu Saveza od 1992. godine.\nNenad Golijanin bio je neka vrsta desne ruke Boričiću sve ove godine i njegov dolazak na čelo odbojkaške organizacije bio je očekivan i planiran u trenutku kada je Boričić, Aleks Ferguson srpske odbojke, otišao da vodi Evropsku federaciju.\nDakle, postojao je sistem koji je donosio rezultat na reprezentativnom nivou dok su klubovi kuburili, ali su ipak bili kadri da se održe i proizvode nove i nove dobre igrače u obe kategorije, koji igraju u najjačim svetskim ligama i klubovima. Srbija je u poslednjih dvadesetak godina postala svetska odbojkaška sila, daleko nadmašivši rezultate koje je imala nekadašnja reprezentacija velike Jugoslavije za koju su igrali i Boričić, kao igrač Crvene zvezde, i Golijanin kao igrač Partizana.\nSistem koji su ova dvojica pravili, održavali i uspevali da sačuvaju od velikih političkih potresa i upliva koji su mnoge sportove i saveze razorili, doveli su do toga da Srbija ima jednu od najboljih škola odbojke u svetu, da tu rade dobri treneri i da imamo igrače koji su ušli u Svetsku galeriju slavnih, kao što je nedavno bio slučaj sa Nikolom Grbićem koji se tako pridružio bratu Vladimiru.\nAko su braća Grbić dominirala na terenu, onda su Boričić i Golijanin dominirali na nivou održavanja odbojke kao sporta u Srbiji uspevajući da bukvalno uvek obezbede dobru atmosferu oko tima, ali i važno mesto na svetskoj odbojkaškoj mapi za srpsku odbojku. Da li možemo i da zamislimo da je predsednik UEFA Slaviša Kokeza ili Tomislav Karadžić?\nKO PRLJA ODBOJKU: Sve ovo je poprilično uprljano političkom smenom Golijanina. On u razgovoru sa novinarom "Vremena" kaže da nije ogorčen, ali da se plaši da bi sve što se dogodilo moglo da šteti odbojci u Srbiji, i da joj već šteti, jer se gurnuta u negativan kontekst. "Ja nisam želeo da podnesem ostavku jer ne mislim da sam nešto pogrešno uradio. Postupio sam onako kako mi moj moral i vrednosti u koje verujem nalažu i nisam mogao da budem licemer", dodaje Golijanin.\nOn je na kongresu rekao da ne može da podrži prijem Kosova u međunarodnu odbojkašku federaciju, ali da ne može da bude ni protiv jer veruje da je od tvrdoglavog insistiranja na stavu koji je politički, mnogo važnije da se nekim sportistima na Kosovu koji igraju odbojku omogući da se i takmiče. Naročito kada se ima u vidu da insistiranje Srbije na "nepravdi" neće promeniti realno stanje koje postoji.\nGolijanin, koji je radio kao volonter u Savezu i koji ne izgleda kao čovek koga preterano zanima mehanizam srpske čaršije, očevidno nije razumeo da će takav stav da izazove lavinu negativnih komentara, prvo u beogradskoj štampi, pa kod ljudi iz Saveza. On je sam, kao predsednik Saveza, naložio da se vest o prijemu Kosova postavi na internet stranice Saveza, sa njegovim stavom.\nUsledila je lavina optužbi o izdaji, narušavanju nacionalnog jedinstva i zabadanju noža u leđa ne samo kolegama i drugim "sportskim radnicima", nego i samim Srbima na Kosovu. Golijaninov čin je svrstan u čin izdaje i najmanje što se od njega očekivalo bilo je da se sam povuče sa čela Saveza. "Nisam na to pristao", kaže on, "jer bi to značilo da priznajem da sam pogrešio. Sam sam inicirao sazivanje skupštine i glasanje o poverenju, a da nisam ni radio na tome da sebi obezbeđujem ‘sigurne glasove’, jer to nije način na koji ja radim".\nU iznuđenoj i filovanoj debati, pojavili su se razni predsednici lokalnih odbojkaških, sudijskih i trenerskih organizacija. Svi oni, a većina ih je potpuno nepoznata javnosti, ustali su da se izređaju po Golijaninu, koga su nekoliko meseci ranije jednoglasno izabrali, i da "odbrane principe". Pored njih, što je dodatno pojačalo argumentaciju za smenu Golijanina, uključio se i Vladimir Grbić, legenda i prvi potpredsednik Saveza, koji je objasnio da je Golijanin pogrešio što je na kongresu izneo lični, a ne stav organizacije.\nNa pitanje novinara "Vremena" Grbiću da li je Golijanin prekršio neki raniji dogovor ili pravilnik o radu ili je prekoračio ovlašćenja, Grbić kaže da je dovoljno to što je izneo lični stav u situaciji kada je trebalo da se drži onoga što je stav cele organizacije i države. "Nismo imali sastanke pre njegovog odlaska na kongres na kojima bismo se dogovarali o tome šta će on tamo da govori, ali je on svojim stavom naneo štetu i Savezu koji ima značajan uticaj u svetskoj odbojkaškoj organizaciji", rekao je Grbić u telefonskom razgovoru.\nOn tvrdi da nema politizacije, ali da svi koji nastupaju za Srbiju moraju da brane interese Srbije i da postupaju u skladu sa onim što su njeni interesi. Po njegovom mišljenju, smena Golijanina nije nanela štetu odbojci u Srbiji i ovaj sport će i ubuduće donositi medalje sa velikih takmičenja.\nŠTA SE DEŠAVALO "IZA SCENE": Za kratko vreme na čelu Saveza Golijanin je uneo neke izmene u radu ove organizacije koju je pre toga u svom maniru i sa uspehom vodio Boričić. Golijanin je probao da prenese svoje upravljačko iskustvo i moguće je da je u tim sitnim reformama u oblasti poslovanja Saveza i načina rada, odnosa prema sudijskoj i trenerskoj organizaciji, kao i lokalnim organizacijama, izazvao poremećaje koji su mu proizveli neprijatelje. Izgleda da su oni samo čekali povod da ga smene i da se možda uz pomoć Vladimira Grbića, kao nesporne ličnosti iz sveta odbojke, izbore za pozicije do kojih ne bi došli da je Golijanin ostao. On o tim stvarima ne želi da govori, jer će i dalje biti u odbojci kao deo OK Partizan i veruje da će se opet vratiti u Savez.\nGolijaninova "samovolja", "medijska kampanja" (kako je ocenjen njegov intervju "Politici") i potcenjivanje protivnika doveli su ga do toga da bude smenjen posle samo šest meseci. Do izbora novog predsednika odbojkom u Srbiji upravljaće radno telo u sastavu Vladimir Grbić, Bogdan Mamuzić i Petar Bogunović.